Ermənistan torpaqlarımızı işğal etməklə hansı gəlirləri əldə edib? » Heqiqet.Az\nHeqiqet.Az » iqtisadiyyat » Ermənistan torpaqlarımızı işğal etməklə hansı gəlirləri əldə edib?\nErmənistan torpaqlarımızı işğal etməklə hansı gəlirləri əldə edib?\n"Dam örtüklərindən qapılara, pəncərəsindən divarındakı mişar daşına qədər- hər şey Ermənistana daşınıb. Bunların 150-160 min fərdi ev, 10 minə yaxın ictimai bina, 10 minlərlə digər təyinatlar üzrə istifadədə olan binalar olduğunu nəzərə alsaq, düşmənin torpaqlarımızdan Ermənistan ərazisinə təkcə bu sahədə daşıdığı dəyərin 9 milyarda yaxın olduğunu görərik".\n"Bu fəaliyyət Ermənistana yüz milyonlarla gəlir gətirdiyi üçün onlar buna mane olmur, əksinə bunu dövlətə iqtisadi dəstək paketi səviyyəsinə qaldırmışdılar və narkofəaliyyəti var güclərilə stimullaşdırırdılar. Hətta bircə o qalmışdı ki, Ermənistan narkotik xassəli bitkilərin yetişdirilməsini yeni kənd təsərrüfatı seqmenti kimi təqdim etsin".\n"Bizim işğal edilmiş ərazilərdə qoruqlarımız var idi ki, orada yaşı 1500 ildən çox olan çinar növlərinə rast gəlmək olardı. Bu gün onlardan əsər-əlamət qalmayıb. Məhz bu talançılğın nəticəsidir ki, işğaldan sonra Ermənistan meşə sənayesi istehsalı düz 10 dəfə artdı. Bu göstərici fantastik bir artımdır, Ermənistan istisadiyyatının heç bir sahəsində belə artım nəticəsini əldə edə bilməyib. Bu fakt özü Ermənistan tərəfindən meşələrimizə divan tutulmasını sübut edir:\n"Qeyd etdiyim kimi Ermənistanın gəlir götürdüyü sahələr arasında faydalı qazıntı yataqları lider mövqeyə malikdir. Belə ki, işğalda olan ərazilərdə 160-dan çox faydalı qazıntı yataqları, o cümlədən qızıl, civə, mis, qurğuşun, sink, daş kömür və digər sərvətlər ermənilər tərəfindən talan edilib. Ermənistan talançılıq siyasətini getdikcə daha da aqresivləşdirərək prosesdə üçüncü ölkələrin iştirakına xüsusi yer ayırdı. Bu yataqların istismarına "Sterlite Gold Ltd", "Sirkap Armenian", "Base Metals", "Manex and Valex", "Armenian Copper Programme" kimi onlarla şirkət cəlb edildi".\n"Ermənistan üçün 17%-i 457 milyon dollarlıq bir ixracın olması ümumi göstəricidə illik 2.7 milyardlıq bir ixracın olması deməkdir. Düzdür, bu tamlıqla Ermənistanın dövlət büdcəsinə xas mütləq gəlir olmasa da, dövlət büdcəsinin gəlirləri 3,5 milyard dollar proqnozlaşdırılan bir olkə üçün 2.7 milyard dollarlıq bir ixrac həcminin nə demək olduğunu, hansı əhəmiyyət daşıdığı təsəvvür etmək çətin deyil. Düşünürəm ki, müzəffər Azərbaycan ordusu tərəfindən torpaqlarımız işğaldan azad edildikdən sonra Ermənistan iqtisadiyyatı suyu qurumuş çay kimi olacaq. Azərbaycan sərvətlərinin 27 illik talanı Ermənistan tarixinin ən xoş yuxusuna çevriləcək".\nErmənistan Silahlı Qüvvələri işğal etdiyi Azərbaycan ərazilərində yenidən yanğın törətdi\nXİN: Ermənistanın Daxili Qoşun birləşmələrinin Azərbaycanın işğal olunmuş ərazilərinə yerləşdirilməsi barədə məlumat hərbi avantüradır\nPrezidentdən Dağlıq Qarabağla bağlı mesaj: “Biz bu istiqamətdə bütün hazırlıq işlərini görürük”


Azər Abdulla "Mismar" (Hekayə)\n2021, 16 May, bazar, Bakı vaxtı 08:08\nZiya oğlunun əlindəki mismarı görəndə elə bil həmin mismarı onun beyninə çaldılar, baxışlarını oğlunun gözlərindən yayındıraraq deşilmiş şar kimi boşalmağa başladı.\n“Məndən byük olsa da avam, savadsız bildiyim bacımın sözlərini, mənə son dərəcə sadəlövh görünən məsləhətini tkəbbürlü qarşılayıb qulaqardına vurduğuma görə Allah bir xəbərdarlıq kimi mənə bu cəzanı verdi...”.\nZiya qaranlıqda fızıllığa dağılmış muncuqları bir-bir axtarıb taparaq sapa düzürmüş kimi altı-yeddi saat bundan qabaq başına gələn ürəkbulandırıcı əhvalatı ardıcıllıqla xatırlamağa çalışsa da, köşkə bənzər mağazada işləyən satıcıyla olan dartışmanı, itələşməni dəqiqliyi, aydınlığı ilə heç cürə xatırlaya bilmirdi.\nGecəqondu evlərin birində yaşayan bacısı ilə onları həyətlərində görüşüb qurban payını verdi. Bacı yalvar-yapış eləyib onu beş-on dəqiqəliyə içəri keçib çay içməyə dəvət eləsə də, qardaş həmişəki kimi tələsdiyini bildirdi, bacı “istiyirdim sənə zəng eliyəm Gülaygilə gedək” - dedi.\nGülay onların balaca bacılarıydı, yenicə xəstəxanadan çıxmışdı. Bacısının sözləri Ziyanın ürəyincə olmadığından “Bununla mehribanlıq edəndə üz alır” - qardaş içində hirsləndi, özünü nə qədər təmkinli aparmağa çalışsa da, əsəbiliyi yenə də səsində duyuldu - Sən də məni boş-bekar sayırsan! Niyə oğlunla, qızlarınla, bacılarınla gedib görmürsən?! - dedi. Bacı günahkarcasına ancaq gülə-gülə “Onlar sözümə baxmır...” - söylədi.\nZiya yenə də əsəbi-əsəbi, bir az da təkəbbürlə “Vacib işim var, tələsirəm!” - deyəndə bacı mehriban, bir az da key baxışlarını qardaşından çəkmədən “Ən vacib iş elə gedib Gülayı görməkdi. ” - söylədi. Nəsihət kimi səslənən bu sözlər Ziyanı yenə hirsləndirdi, ancaq bu dəfə mülayim səslə “mən gedib görmüşəm” - dedi.\nBacı incik baxışlarla bir az da qardaşının hirslənəcəyindən ehtiyat edərək yenə də günahkarcasına “Axı, mən görməmişəm. Təzə evlərini tanımıram. Onda bir də de görüm, təzə evləri hardadı?..” Ziya balaca bacısıgilin köçdükləri təzə evlərinin yerini qabaqlar bir neçə dəfə ona başa salmağa çalışmışdı.\nHər dəfə bacısının naqolay sualları, keyliyi, anlamazlığı Ziyanı hövsələdən çıxarmışdı. O, bacısının yenə də gedib tapa bilməyəcəyini bilsə də, əsəbi-əsəbi iki dəfə həmin ünvanı yerli-yataqlı izah elədi.\nBacı sözləri uzada-uzada yastı-yastı “svetafordan o yana dönüm, yoxsa bu yana?” soruşanda qardaş bu dəfə hirsini gizlədə bilmədi, özündən iki yaş böyük - altmış səkkiz yaşlı bacısını uşaq kimi danlayaraq “Yüz dəfə desəm də xeyri yoxdur! Ay zalım balası, sənə neçə yol demişəm o yana, bu yana deməzlər.\nSağla, solla danışarlar. Dediyim küçəylə üzü aşağı düşüb birinci svetafora çatanda sola dönərsən, başa düşdün? Ancaq xeyri yoxdur, tapmayacaqsan. Nə binanın nömrəsini bilirəm, nə də evlərinin. Qarmaqarışıq evlərdi, gedib tapa bilməzsən...”.\nElə bil bacı özündə güc taparaq bu dəfə səs tonuna bir az cəsarət qataraq ərkyanalıqla, bəlkə də onu danladığının əvəzini çıxmaq məqsədiylə məzəmmət tonunda “Bu geyimlə hara gedirsən belə?\nYüz dəfə demişəm əyin-başına fikir ver, sənnən aşağı adamlar, fəhlələr bu dəqiqə ministr kimi geyinir. Bu geyimdə, bu görkəmdə sənin alim olduğun heç kimin ağlına gəlməz. Nə əməlli-başlı yeyirsən, nə geyirsən. Xəbərin varmı, birinci geyimə baxıb adama qiymət verirlər...”.\n-Prezidentlə, deputatlarla görüşüm var... - Ziya kinayə ilə bunları dedi, danışa-danışa əlindəki boyası solmuş torbanın içindən çıxartdığı kərkini, dəmir pazları (zubilləri) göstərib “Qəbiristanlığa gedirəm, qapısı qırılıb, çıxarıb qaynaq etdirməliyəm” - deyəndə ayda bir, bəzənsə iki dəfə rayona yolu düşəndə mütləq qəbiristanlığa gedib, ata-anasının, bacı-qardaşının sırayla düzülmüş məzarlarını ziyarət edən (onların hamısına qara mərmərdən möhtəşəm abidə düzəltdirən, sinə daşlarındasa öz ürək sözlərini yazdıran) dostu Rasimin bir həftə qabaq dediyi “Gedək nənənin qəbrini ziyarət edək” sözlərini xatırladı. “Rasim bu sözləri deməsəydi, özümün də əbədi gor yerim olacaq oranın - əyilmiş divardan aralanıb bircə mismarın üstündə yırğalanan qapısını bir Allah bilir haçan düzəltdirəcəydim” düşündü.\nQəbiristanlıq sözünü eşidəndə bacının bir az qabaq üzündə görkəmində olan yazıqlıq yoxa çıxdı, hər şeyi bilən müdrik adamlar kimi inamla, həm də qətiyyətlə “Bu gün qəbirstanlığa getmək olmaz” söyləyəndə Ziya bacısının nəyi nəzərdə tutaraq belə qətiyyətlə hökm verməsinə yenə əsəbiləşdi. “Pay atonnan, ağıllı olub, məsləhət verən ağbirçəyimə bax” fikrindən keçdi. -Yoxsa ölülərin məşvərət günüdü? - söylədi. Ziya bacısının gözündə həyəcan, qorxu hiss elədi. Bu dəfə bacı qısaca olaraq bir az da hökmlə “Getmək olmaz!” deyəndə cin vurdu qardaşının təpəsinə, “bir an da bu kütbeyinin yanında qalsam, həmişəki kimi dalaşmalı olacam”. -Axı, nəyə görə getmək olmaz? - sroruşub əsəbilik içində cavab gözlədi.\nBacı qardaşının gözünə niyaran-niyaran baxdı, qardaşının hövsələdən çıxacağını duyaraq, acı-acı gülümsəyərək “Ölən olar” - dedi. Qardaş əlini yelləyib heç nə demədən həyət qapısından pələsənk dalana çıxdı, bacısının onun arxasınca gəldiyini hiss etsə də, dayanmadı, yeyin-yeyin uzaqlaşdı, döngəyə çatanda bu dəfə bacısının ucadan yalvarışlı səsini eşitdi. “Qardaş, aman günüdü, bu gün getmək olmaz.\nGörürsən, hava da qaralıb” - dedi. Qardaş geri baxmadan əlini yelləyib döngəyə buruldu. Əlinin yelləməsinin mənası “altmış səkkiz yaşı var, hələ də yuxuludu” - fikirləşdi.\nQardaş iki aydan, bəzənsə üç-dörd aydan bir pay-puşla gəlib bacısına baş çəksə də, çox vaxt elə həyətdəcə beş-on dəqiqə danışıb tələsdiyini bildirib çıxıb gedərdi. Bacı yançağını basa-basa küçəyə çıxaraq həmişə qardaşının dalısınca ucadan nəsə deyib onu yenə söhbətə tutmaq istəyirdi. Bacısının küçədə ucadan danışmasından qardaşın xoşu gəlmir, heç vaxt onun sualına cavab vermirdi. “Güvəndiyi mənəm, ucadan danışmaqla alim qardaşının ona baş çəkdiyini qonşularına bildirmək istəyitr. Mən də lovğanın, təkəbbürün yekəsi...”.\nQardaş öz evlərinin yanından aldığı dörd dənə uzun betona vurulası mismarı nisbətən balacası ilə dəyişmək üçün bir neçə təsərrüfat mağazasına dəysə də, istədiyi ölçüdə mismar tapmamışdı. Soraqlaşanda bacısıgilin evlərindən azca aralıda avtobus dayanacağının yaxınlığındakı köşkü nişan verdilər. Gecəqondu evlərin həyətinin girəcəyində olan köşk yoldan iki səki aşağıdaydı.\nZiya aralıdan gələn qadınla həyətin giriş qapısına eyni vaxtda çatdı, qadının üzünə baxmadan (bəlkə də gözəgəlimli olmadığından) “buyurun” deyib onu qabağa buraxdı. Qoşa səkini enməmiş qapısı açıq köşkün eşik tərəfdən bir yanına söykəli yeşikdəki müxtəlif ölçülü beton mismarları Ziyanın gözü aldı, “nəhayət tapdım” - sevindi, sağa-sola boylansa da kimsəni görmədi.\nIki yol “Ay mağaza yiyəsi” deyə səslədi. Ziya cibindən çıxartdığı mismarları qadına göstərib yeşikdəkilərlə dəyişmək istədi. Fikrindən daşınıb mağaza yiyəsini bir də səsləyəndə sağ tərəfdən qırx beş, əlli yaşlarında üzü tüklü, saçı-saqqalı çallaşmış kişi tələsik onlara yaxınlaşdı.\nKöşkə çatmağa bir-iki addım qalmış Ziya ovcunda tutduğu mismarları ona göstərib “Qardaş, mümkünsə, bunları o balacalarla dəyişim” deyib cavab gözləmədən əlindəkiləri eyni ölçüdə olan mismarların üstünə atıb yeşiyin başqa gözündə nisbətən balacalardan dördünü götürdü, ovcunu açaraq satıcıya göstərdi. Sağ ol deyib getmək istəyəndə satıcı qaşqabaqlı “Bəs mənim xeyrim?” - dedi. Ziya bir an çaşdı, nə deyəcəyini bilmədi. Qabaqca satıcının zarafat eləməsi ağlına gəldi. Ancaq onun qaşqabaqlı, üzünün soyuqluğu, ciddiliyi başqa şeylər deyirdi. “Xeyir deyiləndə burda mən nə almışam, nə qazanmışam ki?.. Böyük mismar verib xırdasını götürmüşəm. Demək yaxşı deyil, xırdaçılığa gedəndə sən qazanmısan.\nOna qalanda mənim mismarlarıma daha çox metal sərf olunub...” Satıcı gözlənilmədən əsəbiləşərək:\n- Yekə kişidi, verdiyi xeyrə bax! Yaxşı, çıx get!\n- Ay qardaş, sən mənnən niyə belə danışırsan? Mən hardan bileydim dörd mismar dəyişməyə görə nəsə umursan? - deyib əlini cibinə saldı. Cibində iki yüz iyirmi min manat pul olduğunu bilirdi. (O vaxt təzə pula keçilməmişdi) Çoxu minnik, on minlik olduğundan onların arasında bir qırağı göyərən bircə əlli minliyi eşələyib göstərməyə çalışsa da, elə bil o əlli minlik qəsdən sürüşüb minliklərin, on minliklərin arasında gizlənib, üzə çıxmaq istəmirdi. Ziya əlindəki bir dəstə qarmaqarışıq pulu satıcıya tərəf uzadaraq “Nə qədər lazımdır götür” - dedi. Satıcı əlinin dalıyla onun qolunu yavaşca, ancaq əsəbiliklə itələyərək “Çıx get burdan, sənnən adama xeyir gəlməz. Sən üç mismar atdın, dördünü götürdün” - dedi. Elə bil Ziyanın başına ağır bir toxmaq ilişdirdilər. Damarlarındakı qan sanki dondu. Əlindəki pulu yenə də satıcıya sarı uzadaraq bir an donuq-donuq ona baxdı.\nHaçandan-haçana dili açıldı: “Ayıb deyil, mənə elə söz deyirsən?” söylədi. Satıcı üzünü ondan çevirərək qadının göstərdiyi konfetlərdən selofon torbaya yığmağa başladı. Ziya əlindəki pulu yenə də ona sarı uzadıb “ay qardaş, demirsən, mənim xeyirim, nə qədər istəyirsən götür də” - söyləyəndə satıcı yenə onu itələyərək “Qəmişini çək də məndən, zalım oğlu, niyə məni hövsələdən çıxarırsan?” - dedi, üzünü qadına tutaraq “Ay bacı, Siz görmədiz, onun əlindəki üç mismarı?”\nQadını şahid kimi köməyə çağırması Ziyanı qorxutdu. “Yəqin qonşularıdı, onun sözünü təsdiqləyəcək”. Ziya qorxudan qadının üzünə baxmadı. Allah tərəfi qadından səs çıxmadı.\n- Ay kişi, bir mismar nə olan şeydi, mən onu oğurlayım?!\nZiya şəhərin mərkəzində beş mənzilli geniş evdə yaşadığını, akademiyada şöbə müdiri vəzifəsində işlədiyini, çoxdan gözlədiyi doktorluq işini müdafiə etmək üçün artıq günün təyin olunduğunu, iki oğlunun namaz qıldığını, oğlanlarının dəvətiylə bir ay bundan qabaq “namaz”ın sözlərini əzbərləməyə başladığını, iki aydan bəri hər gecə yerinə girəndə, avtobusda gedəndə Allaha zikr elədiyini, bu gün - sabah özünü kökləyib namaza başlayacağını, küçənin o tayında onların qonşuluğunda yaşayan bacısına qurban payı verib gəldiyini, sol əlindəki torbada kərki, dəmir pazlardan başqa bir qurban payı olduğunu, (onu da dördüncü mikrorayonda yaşayan qardaşına verməliydi) demək istədi. Ancaq bunları söyləməyi özünə sığışdırmadı.\n“Mən Allah adamıyam...” - dedi. Bu ifadənin də satıcıya xoş gəlməyəcəyini ağlına gətirərək dərhal “Sən də, mən də Allah adamıyıq. Bizə yalan danışmaq, özü də bu yaşımızda yaraşmaz. And içən adamlardan xoşum gəlmir. Ancaq nəyə deyirsən and içim, mən ora dörd mismar atdım” - söylədi.\nBeynindən keçən bu sözləri isə “Bax, istəyirsən mərc gələk, bu dəqiqə taksi tutum, gedək mismarları aldığım mağazaya, mən aralıda durub danışmayım, sənin özün ondan bir saat qabaq neçə mismar aldığımı soruş” demək istəsə də, dərhal fikrindən döndü. “Şıdırğı alver gedirdi, birdən satıcının yadından çıxmış olaram” düşündü.\nSatıcı konfeti selofan torbaya yığıb dikəldi, tərəziyə yaxınlaşanda Ziya yenə əlindəki pulları ona sarı uzadaraq bir sayaq onun qabağını kəsdi, “yaxşı, olan oldu,. keçən keçdi, lənət şeytana, nə qədər lazımdı götür” - deyəndə satıcı əlindəki konfet torbasını uzaqdan tərəzinin gözünə atıb əllərini bir-birinə bərk-bərk vurub - “Səhər-səhər bu mərdimazar hardan azıb gəldi bura, bunun vid-fasonuna bir bax! Ay kişi, sənin kimi tiplərli çox yola salmışam, sən birinci deyilsən” - söyləyib təəccüb və çaşqınlıqla gah sağa, gah sola baxdı, - Sən açıqca desəydin mənə üç-dörd mismar lazımdı, verməzdim bəyəm?! Ancaq adamı key yerinə qoymaq...”.\nBu dəfə Ziya hirsləndi: “Yalançının atasına lənət” demək istədi, ancaq dilinin ucundakı bu sözləri qaytarıb uddu. Satıcının təhər-tövrünü görüb onun ağzından daha nalayiq, biabırçı sözlər eşidəcəyindən ehtiyat elədi. “Ay kişi, istəyirəm sənin ürəyincə olsun, ona görə deyirəm nə qədər lazımdır pulunu çıx, mən də rahat çıxım gedim. Niyə məni bir mismar oğurçusu kimi yola salmaq istəyirsən? Üst-başıma baxıb elə bilirsən dilənçiyəm, yoldan ötənəm? Mən də bir hörmətli yerdə işləyirəm” - dedi, əlini cibinə aparıb vəsiqəsini çıxartmaq fikrindən keçdi. Vəsiqənin evdə qaldığı yadına düşdü. “Evdə arvad-uşağınla” demək istəyəndə bu sözün satıcının heysiyyətinə toxunacağından ehtiyat etdiyindən “Arvad-uşağınla” sözünü “kiminləsə” əvəz edib “dalaşıb gəlmisən, hirsini mənim üstümə tökürsən” - söylədi.\n- Ay adam, xatanı çək mənnən - deyib Ziyanın qolundan tutub onu geri çevirdi, yavaşca itələyə-itələyə - Get, get, dayanma burada- dedi. Ziya iki səkini qalxdı, üç addım atıb dayandı. “Məni bir mismar oğurçusu kimi yola saldı” - düşündü. Geri qayıdıb “qəbiristanlığa getdiyini, dəmir çərçivənin hər yanına iki mismar vuracağını satıcıya təzədən danışmaq istədi. O müqəddəs yerə, tək ana məzarına baş çəkməyə gedərkən bir mismar oğurlamaq dünyada heç kimin ağlına gəlməz” - deyib satıcını inandırmaq istədi. Ancaq satıcının əsəblərinin gərildiyini, artıq danışığını belə bacarmadığını duyaraq, həm də belə gərgin məqamda uyuyan anasının adından istifadə etməyi, kiçik hisslərlə yaşayan, dörd mismar dəyişərkən xeyir uman ucuz-düşük bir adamın yanında dilinə gətirməyi özünə sığışdırmadı. “Belə nanəcib adamın mismarı mənə lazım deyil” düşünüb qətiyyətlə geri qayıtdı, iki pilləkəni enib hələ də əlində saxladığı dörd mismarı əyilərək götürdüyü yerə atıb “lazım deyil, mən öz mismarlarımı götürürəm” söyləyib, iri mismarlardan dördünü götürəndə satıcı onun üstünü kəsdirib yenə də “Sən üçünü atmışdın” - dedi. Ziya “Yalançıya Allah qənim olsun” - deyəndə satıcı bu dəfə onu kabudluqla giriş qapısına sarı itələdi, qoşa səkiyə çatanda Ziya azca dirənib yenə nəsə demək istəyəndə satıcı “Şər-xətanın biri, şər xəta, məni qana çəkmə, əlim-ayağım dəyməmiş rədd ol burdan!” - deyib onu uşaq kimi itələyib küçəyə saldı. Ziyanın bir əlində torba, o bir əlində mismarlar olduğundan, həm də güc göstərərsə, işin pis sonluqla qurtaracağını duyaraq azacıq dirəniş göstərsə də, küçəyə çıxar-çıxmaz “Bircə onu deyirəm yalançıya, şərçiyə Allah qənim olsun” söylədi.\nSatıcının rəngi ağarmışdı, nəsə deyə-deyə geriyə qayıtdı. Ziyanın qulaqları uğuldadığından onun dediklərini eşitmədi. “Məni bir mismar oğurçusu kimi şərlədi, həm də uşaq kimi itələyib qovdu” - fikri ağlından keçdi, yenidən geri qayıdıb “Allah göydən baxır, o şahiddir” - demək istədi. Ancaq qapının ağzında əsgər geyimində bir gənc (Ziya onun əsgər olmadığı qənaətinə gəldi) onun qabağını kəsərək sərt şəkildə “əl çək də, yaşlı adamsan, işin-gücün yoxdu?!” - dedi. Ziya satıcının yanına üç-dörd adamın yığışdığını gəncin çiyni üstündən gördü. Kiminsə sorğusuna cavab verən satıcı bəlkə də Ziyanın uzaqlaşdığını güman edərək “it oğlu it, buna deyirlər it dəridən əl çəkdi, dəri itdən əl çəkmədi, kopoyoğlu!..”\nZiya əsgər forması geymiş gəncin çiyni üstündən boylanaraq “ona görə cavab vermirəm ki, söyüşün özünə qayıtsın”. Gənc əl vurmadan onu döşləyə-döşləyə itələyib oradan uzaqlaşdırdı.\nBalaca qardaşı evlərində onu gülərüzlə qarşıladı. Ziya torbadan əti çıxarıb qardaşına uzadaraq sakit səslə “Qurban payıdı” - desə də balaca qardaş “Üzün yaman qızarıb, olmaya yenə təzyiqin qalxıb?” - soruşanda Ziya gizlətməyə çalışdığı başına gələn əhvalatı əsəbi-əsəbi, dolaşıq, dal-qabaq cümlələrlə danışdı, əsəbilikdən bəzən adi sözlər yadından çıxdı, kəkələdi. Balaca qardaş məzəmmətlə - “Evini Allah tiksin, gərək qabaqcadan bir məmməd verib sonra mismarı dəyişəydin”. Ziya nə qədər özünü təmizə çıxarıb “axı, mən ondan artıq heç nə almadım, axı, mənim mismarlarım onunkundan iri idi, axı, o mənə şər atıb bir mismar artıq götürdüyümü boynuma qoymaq istəyirdi...” - desə də balaca qardaş hər dəfə onun sözünü kəsir, “Sən gərək qabaqcadan bir məmməd verəydin” deyirdi. Ziyanın qalan hövsələsi də burda tükəndi .“Elə sən də o düşüncədəsən” - söyləyəndə balaca qardaş sakitcə “Ay qardaş, ömrünü bu şəhərdə keçirmisən, satıcıların xasiyyətini bilmirsən, belə haldan, təbdən çıxırsan, sənin bir ay elədiyin müalicə heçə getdi. Təzyiqlə zarafat eləmə, mənim bacanağımı görmüşdün də, otuz beş yaşı vardı, təzyiqi qalxdı: insulit oldu, üç gün yerində huşsuz tərpənməz qaldı, onnan da getdi...”.\n-Mənə yer eləyən odu ki, o məni oğurçu, yalançı yerinə qoymaq istəyirdi...\nZiyanın bacısı kimi qardaşı da onun belə küləkli havada tək-tənha qəbiristanlığa getməsini rəva bilmədi. Gah dedi gözlə bir saata uşaq (balaca oğlu) gəlsin, onunla get, gah dedi maşın tutsaydın, (qardaşının ayaqları ağrayırdı) mən də gedərdim...\nZiya əlini yellədərək - Gözlə, qəbiristanlıqda canavarlar parçalayar məni - deyib şəstlə ayağa qalxıb qapıya yaxınlaşdı, balaca qardaş arxasınca nə qədər “dayan, uşaq gəlsin, yaxşı gözlə, mən də geyinim gedək...” desə də, Ziya qapını açıb geriyə baxmadan uzaqlaşdı.\nKonus şəkilli böyük təpənin dörd yanı çevrələmə məzarlıq idi. Ziyagilin gor yeri təpənin başındaydı. Hər dəfə məzarlığa gəlib anasının qəbrini ziyarət edəndə baş daşının üstündəki anasının gözəl, doğma şəklini gördüyünə görəydimi, bu ucalıqdan baxanda aşağılarda balaca yastı təpələrin, düzənliklərin, çökəkliklərin, yenicə güzləyib göyərən taxıl zəmilərinin genişliyinə görəydimi, göz işlədikcə uzanan mavi üfüqlərin sonsuzluğuna görəydimi, Ziya yüngülləşərək buradan qayıdırdı. Incəvara divarlara-kubik daşlarına bərkidilmiş balaca dəmir qapını Ziya özüylə gətirdiyi kərki və dəmir pazların köməyilə gözlədiyindən tez, asan çıxartdı.\nHavanın küləkli olması da, qapının asanlıqla divardan çıxması da, taksi sürücüsünün onunla mədəni davranması da Ziyanın gicgahındakı damarların sürətlə atmasının, şiddətli ürək döyüntüsünün, başında, bədənindəki qaynarlığın hovunu nisbətən aldı. Oğlu əl telefonu ilə zəng edib marşrut avtobusla gəldiyini bildirəndə Ziyanın ovqatı əməlli-başlı düzəldi. Günün bütün pislikləri, gərginliyi sanki arxada qaldı.\nZiya oğluyla aralıda dayanıb iyirmi-iyirmi iki yaşında olan ucaboy, şivərək gənc qaynaqçının hərəkətini izləyirdilər. Oğlanın yeyin hərəkəti, gördüyü işin səliqəsi, tez-tez verilən suallara əlini işdən saxlayıb gülümsəyərək səmimi və ehtiramla cavab verməsi Ziyanın qəlbində olan ağırlığı bir az da yüngülləşdirdi.\nO, mismarla bağlı əhvalatı bütün təfsilatıyla, bütün xırdalıqlarıyla oğluna da danışdı. Oğlu dönə-dönə atasına suallar verəndən sonra “ o cahildi, insan deyil, o sənin qarşında diz çöküb üzr istəməlidi, lap sən üç mismar vermiş olsaydın belə, səninlə bu cür rəftar etməməliydi” - deyəndə ata bunları oğluna söyləməklə düzgün iş tutmadığını anladı, “atamın başına belə əhvalat gəlmiş olsaydı, heç vaxt mənə bildirməzdi” - düşündü.\nOğlan işini qurtarandan sonra qaynaq zamanı yaranmış kələ-kötür yerləri törpü ilə yonub hamarladı, çətin açılıb-örtülən paslanmış petlələri yağladı, bəzi yerlərin boyağı getdiyi üçün dəmir qapıcığa havayla iki dəfə boya çilədi, bir daha qapının o üz - bu üzünə baxıb ehmalca dəmir dəzgaha söykəyib “Hazırdı, apara bilərsiniz” - gülümsəyərək dedi.\nZiya ona yaxınlaşıb əlini cibinə saldı “nə qədər verəcəyəm?” soruşanda, oğlan boyaçiləyən alətinin müvazinətini düzəldərək gülə-gülə “Heç nə lazım deyil” söyləyib sürətlə emalatxananın o biri başına getdi. Ziya onun ardınca gedə-gedə “bir dəyqə məni eşit” dedi, oğlan ayaq saxladı, Ziyanın əlində tutduğu pula baxdı. “Yox dayı, dünyasında götürmərəm. Belə xırda işlərdən ötrü yanıma tez-tez gəlirlər. Qəbiristanlıqla bağlı işlərin heç birindən pul almıram” - deyib getmək istəyəndə Ziya ərk edirmiş kimi, bir az amiranə tonda “Bir halda mənə dayı deyirsən, onda sözümə qulaq as, hər şey, bütün münasibət insaf üstündə olmalıdır. Yarım saatdı əlləşirsən, elektrodun işlənib, laqonda dediyin alətin çarxı yeyilib, elektrik enerjisi sərf olunub, az-çox boyan istifadə olunub, vaxt sərf eləmisən, bunlar bir yana, bütün işin, səliqən maşallah əladı, ancaq maskasız, gözlüksüz qaynaq eləməyin ürəyimcə olmadı” - deyib on min manatı qəfildən oğlanın pencək cibinə soxdu.\n“Günorta bir şey alıb yeyərsən, Allah razı olsüun sənnən” - deyib yaşına yaraşmayan cəldliklə geri çevrilib sürətlə uzaqlaşdı. Mismarla bağlı xoşagəlməz əhvalatı xatırlayaraq “Deyəsən, bir az da o vicdansızın acığına belə əliaçıqlıq elədim” düşündü.\nZiya dəmir qapıcığın ancaq bir çərçivəsini qoşa mismarla divara vura bildi. Çeçələ barmağı daşla kərkinin sapı arasında qaldığından azca sıyrılıb qanadı. Qapının sağ tərəfindəki daş divarın əyilib çərçivədən xeyli aralandığını indi gördü. “Kimsə qapını itələyib açanda çərçivə yenə əyiləcək... Rasim qapını bu vəziyyətdə görsə, üzə vurmasa da, içində bizə güləcək. Iki oğulun hünərinə bax, bir balaca qapının, əyilmiş bir divarın öhdəsindən gələ bilmirlər. Yekə-yekə şeylərdən danışırlar, deyəcək.\nZiya qalan iki mismarı kağıza büküb götürdü. Sürücüyə baxıb şəhadət barmağını ona sarı tutaraq (bu, “xahiş edirəm bircə dəqiqə gözlə” demək idi) anasının qəbrinə yaxınlaşdı. Arxadan sürücünün “Müəllim, tələsməyin” sözlərini eşitdi. “Ayıq adamdı, söhbətimizdən, danışığımızdan ziyalı olduğumuzu duyub” Ziya düşündü.\nBaş daşına yerləşdirilmiş farforun üstündəki anasının şəklinin tozunu əliylə alaraq ucadan “Darıxma, tezliklə gəlib divarı düzəltdirəcəyəm” -dedi, sonra “Fatihə” surəsini pıçıltayla söylədi.\nYanında dayanmış oğluna gedək deyəndə, oğlu pıçıltıyla “Ata, axı, mən demişəm “Fatihə” çox güclü, Quranı özündə ehtiva edən surədi, ancaq ölülər üçün mollaların oxuduğu “Yasin” surəsi də fərz deyil. Onların ölülərə heç bir dəxli yoxdur” - deyib pıçıltıyla ərəbcə hansısa duanı oxumağa başladı. “Nəzakətlə, mərifətlə də olsa hər addımda adama irad tutur. Görmüşdük, ata-ana övladına öyüd-nəsihət verərdi, öyrədərdi, yanlış addımlarını, səhv işlərini deyərdi. Indi tərsinə olub. Bu yaşımda başlayım Quranı öyrənməyə. Əlli cildlik Islam ensiklopediyasını oxuyum. Ömrüm çatmaz...” - düşündü.\nZiyanın oğlanlarının biri Kiyevdə oxuyarkən, digəri isə Almaniyanın Frankfurt şəhərində ezamiyyətdə olarkən bir-birindən xəbərsiz namaz qılmağa başlamışdılar.\nBöyük oğlu ədəbiyyat, incəsənət, kino, tarix, siyasətlə maraqlanır, vaxtlı-vaxtında namazını qılır, orucunu tutur, zəkatını versə də, dinlə bağlı söhbətlərə çox fikir vermirdi. Balaca oğlu isə dünyada Quran əxlaqından Quran ədalətindən, həqiqətindən başqa heç nəyi qəbul etmir, sözü-söhbəti ancaq surələr, ayələr, hədislər, təfsirlər idi. Bəzən iki gündən bir, bəzən həftədə bir ata, anasından nəzakətlə, bir az da ehtiyatla namaza işarəylə “Haçan başlayırsınız?” soruşurdu.\nHəmişə olduğu kimi, onlardan konkret cavab almayanda təəssüf hissiylə “Bilmirəm nəyə arxayınsınız, savabı hər gün ötürürsünüz - deyirdi. Bəzən Islam qanunlarından saatlarla ehtirasla danışır, yaşlı valideynlərini yorub haldan salırdı. Yatanda, duranda, su içəndə, çörək yeməyə başlayanda, yeyib qurtaranda, yola çıxanda... ediləcək dualardan danışır, ata-anasının ömrü boyu elədikləri bir çox vərdişləri, adət-ənənələri pisləyirdi. Qurandan xəbərsiz olmalarını onlara ehtiyatla irad tuturdu. Bəzən ata-ana onun uzun-uzadı nəsihətlərinə - moizələrinə qulaq asmağa hövsələləri çatmır, “A bala, sənin dünyada ayrı bir marağın, məşğuliyyətin yoxdu?” deyirdilər. Bir dəfə balaca oğlu atasına yenə də “dərs verəndə” atanın səbri tükəndi “Bəsdi də, yekə oğlansan, əlinə bir kitab alıb oxuduğunu görmədim, nə ədəbiyyatdan xəbərin var, nə də bir bəstəkarı, bir rəssamı tanıyırsan. Əlinə bir qəzet alıb oxuduğunu görmədim. Bir az da dünyəvi elmlərlə maraqlan da” - deyəndə oğlu kinayə ilə gülümsünərək “Ata, mən neynim ki, Sizi sovet dövründə ayrı cür tərbiyə ediblər? Kimi deyirsən, məsləhət görürsən oxumağa? Balzakı, Şekspiri? Dostoyevskini? Nəyimə lazımdı onlar. Yoxsa Sokrat, Hegeli?”\n- Bunların adlarını hardan bilirsən? - ata təəccüblə soruşdu.\n- Ata, mənim üçün yaranmışların yox, yaradanın kitabı maraqlıdı.\n-Sözüm yoxdu sənə. Düşəcəksən bir yığıncağa, ziyalıların arasına, ədəbiyyatdan, tarixdən, mədəniyyətdən, siyasətdən danışacaqlar, sənsə ağzına su alıb baxacaqsan. Bəsit adamsan, sənin tayların çox məlumatlıdır. Sənsə Qurandan başqa mövzu bilmirsən... Səviyyən aşağıdı...\n- Necə səviyyəsizəm ki, təkcə Azərbaycanın yox, dünyanın ən nüfuzlu şirkətində işləyirəm? Bəsit, səviyyəsiz adam orada işləyə bilər? Mənim yaşıdlarımdan elənçi nüfuzlu şirkətdə işləyən birini göstərə bilərsən?\nAta narazı-narazı əlini yelləyib o biri otağa keçdi. Qohumlar, qonşular, balaca oğlanın tanışlarından bəziləri ona fanatik desələr də, hansısa dini cərəyanın təsirinə düşdüyünü söyləsələr də, atanın qəlbinin dərinliyində yeni fikir, yeni düşüncə yaranmışdı. Oğlunun dediyi “Əgər Allahı qəbul edirsənsə, Onun göndərdiyi Quran kəlamlarını yarımçıq deyil, tam riayət etməlisən” fikrinə bəraət qazandırırdı.\nTaksi ilə qəbiristanlıqdan avtobus dayanacağına gələrkən ata və oğul sürücünün davranışından, rəftarından ağıllı söhbətindən razı qaldılar. Avtobusa minəndən sonra uzun yolboyu oğul nə qədər dilə tutub, yalvararaq satıcının yerini öyrənmək istəsə də ata “Onun cavabını özüm verməliyəm, bu işi ancaq özüm həll etməliyəm” - dedi.\n-Axı, o sənin tayın deyil. Onda insanlıq adında çox şey çatışmır. Sən narahat olma, mən bilirəm onun öhdəsindən necə gələrəm.\n- Bəlkə onun da sənin kimi, səndən də qoçaq oğlu var. Niyə əlavə problem yatarmalıyıq?..\n-Ata, sən məndən niyaran olma, bircə onun yerin de. Ən azı o qonşularının yanında diz çöküb səndən üzr istəməlidir. Mən bunu ona məcbur edəcəyəm...\n- Yox, məsələ gözlənilməz xoşagəlməz sonluqla qurtarsa necə?.. Özgə vaxt ədalətdən, düzlükdən danışırsan. Sən güclüsən deyə onu basıb döyməlisən? Onda sən də olarsan onun tayı. Polisə verəcəyəm, Nə artıq, nə əskik, qanun daxilində cəzasını almalıdı, bu barədə dəqiq fikirləşmişəm...\n- Ay ata, polisləri tanımırsan, haqqını alıb buraxacaqlar.\n- Elə əmin də sənin kimi dedi. Dedi bütün mağazalar sahə inspektorlarına hər ay haqq verirlər. Mən o barədə də fikirləşmişəm. Ərizənin bir surətini Daxili Işlər Nazirliyinə, birini Respublika prokurorluğuna, birini Prezident Aparatına, Milli Məclisdə hüquq məsələlərinə baxan komissiya olmalıdı, birini də ora... Onda sahə müvəkkili işi ört-basdır edə bilməz.\nZiya “Maraq üçün soruşaq, neçə mismar aldığım satıcının yadında qalıbmı” deyib oğlunu qonşuluqda olan mağazaya aparanda “Ay ata, neynirsən, bəyəm mən sənə şübhə edirəm?” - dedi. Ancaq mağazaya girəndə Ziyanın ürəyində qorxu yarandı,\n“Birdən satıcının yadından çıxmış olar, birdən üç mismar deyər” -düşündü. Satıcıya sualı necə verəcəyi barədə fikirləşdi. Mağazaya girəndə mismar aldığı oğlana yaxınlaşıb “Bir də salam. Tezdən bura gəlmişdim, sizdən mismar aldım, yadınızda qalmışammı?” soruşanda satıcı “yadımdasınız” deyəndə Ziya həyəcan və nigarançılıqla “Qardaş, yadınızda deyil sizdən neçə mismar aldım?” soruşanda “yaxşı yadımdadı, dörd mismar aldınız, iki petlə” söylədi. Ziya xoşbəxtcəsinə oğluna baxdı, tez də çevrilib satıcıya “Bilirsən niyə soruşuram, birinci Allah səndən rtazı olsun, yaddaşını daha da möhkəmlətsin. Siz dediyiniz yerə getdim, orda balaca mismar olmadı. Sözün qısası, başqa bir tükanda mismarları dəyişəndə satıcı həyasızcasına üzümə durdu ki, sən mənə üç mismar verdin. Sonra sözləşdik, məni təhqir elədi...”. Satıcı Ziyanın haqlı olduğuyla razılaşaraq “O qədər nanəcib, xırdacıl adamlar var ki. Lap üç mismar vermiş olsaydınız belə, gərək onun üstünü vurmayaydı. Cılız adamdan nə gözləmək olar?..” deyəndə höcətləşdiyi satıcının ardı-arası kəsilmədən dolu kimi tökülən acı, təhqiramiz sözlərinin içində dediyi “cındır” sözü indi Ziyanın qulaqlarında aydınca səsləndi. “Sübut eliyərəm cındır kimdi” - fikrindən keçdi.\nQapı açılanda Ziyanın arvadının gözləri böyüdü, həyəcan içində “A kişi, yenə alışıb yanırsan, davlenin qalxıb” - deyərək yan otağa gedib təzyiqölçəni gətirdi, Ziya oğluna baxıb gülünsündü, “Təcili yardımdı” - dedi. Qadın ərinin qəbiristanlığa tək gedərək qapını çıxarıb qaynaqçının yanına gətirdiyini biləndə “Yəqin qorxmusan, sənə dedim axı, tək getmə” - söyləyib ərini tələsdirərək onun svitirini, köynəyini soyunmasına kömək elədi.\nZiya təmkinini pozmadan kresloya əyləşdi. Nəsə demək istəyəndə qadını amiranə “bir dəyqə səbr elə” - deyib ərini susdurdu. Bir neçə saniyədən sonra fendiskopu qulağından çıxarıb ərinin qucağına atıb “Bir aylıq müalicən heçə getdi” - deyib hövlnak mətbəxə yollandı. Ziyanın ucadan “neçədi?” sualına “Neçə olacaq, yüz səksən!” Bu kişiyə ağıllı deyənin ağlı yoxdu. Minnət eləyib Peterburqdan bahalı dərman gətirtdik, birini də içmir. Sabahdan inisulit olub yorğan-döşəyə düşəndə deyərəm...” - limon şirəsi hazırlayan qadının həyəcanlı səsi mətbəxi başına götürdü.\nZiya yarım stəkan limon şirəsini ləzzət alırmış kimi qurtum-qurtum, marçıldada-marçıldada içdi. Başına gələn mismar əhvalatını yenə də dağınıq və qarmaqarışıq şəkildə danışdı. Arvadını da, balaca oğlunun da suallarına gah təmkinli, gah səbirsiz, hirslənərək cavab verdi. Axırda arvad yenə ərini danlayaraq, yana-yana “Uxay, yaxşı olub. Yandıracam o paltonu. Ay kişi, o paltonu bomujlar geyir. Haçan bir əməlli-başlı geyinəcəksən? Gəncliyin hələ qabaqdadı? Dublyonkada olsaydın, o yaramaz cürət edib o sözləri sənə deyərdimi? Şikayətə gedir. Yetimin birini polisə verir. Qalan sağlamlığın da yollarda itəcək. Başına gələnlər yenə də xəsisliyin ucbatından olub. Bir məmməd çıxarıb versəydin, belə olmazdı...\nZiya birdən ayağa qalxdı, arvadının üstünə yeriyəndə oğlu onun qabağını kəsdi.\nZiya əlini silkələyə-silkələyə “Ay vicdansız, bilmirsən məsələ nə yerdədi...” dedi, sözünün dalısı gəlmədi, kəkələdi, ağzı köpükləndi, “Mən... mən...” deyə qaldı, deyəcəyi hansısa sözü unutduğundan bir az da əsəbiləşdi. Haçandan haçana dili açıldı “Bir məmməd verib onun haqlı, özümünsə yalançı olduğumu, yalan dediyimi onun böhtanını, şərləməsini təsdiqləməliydim?! Yəni ki, ona üç mismar verdiyimi boynuma almalıydım?! Ay yaramaz, olmaya sən də mənnən şübhələnirsən?!..”\nOğlu atasının qolundan ehtiramla tutub qayğı və ehtiyatla kresloda oturtmağa çalışdı, yumşaq və mehriban səsiylə, “Ana, o adam deyil, şeytanmış, eləsinin dərsiini vermək lazımdı, inşallah verəcəyik də. Bircə atam yerini desəydi...”.\nZiyanın kresloda oturub azca özünə gəldiyini görən qadını səsinin ipək yeriylə “Ay kişi, gör kimə baş qoşursan, hər yoldan ötən sənin tayındı bəyəm? Neçə dəfə görmüşəm, ən azı ikisi yadımdadı, ölməli adamları, yaramazları, bir o qədər get-gəldən, əsəbilikdən sonra, yalvardılar, dil tökdülər bağışladın. Günlərlə vaxt itirdin. Bunu da bağışlayacaqsan. Tanıyıram səni. Ondansa yadından çıxart. Buna sərf elədiyin vaxtı oturub sanballı bir elmi məqalə yazsan... Allah sənə istedad verib.\nVaxtını boş şeylərə sərf eləmə...\nBirdən-birə Ziyanın da səsi dəyişdi. “Bəlkə də düz deyirsən. Ancaq neçə saatdı Allaha yalvarıram yumşalmayım, soyumayım. Bilirsən niyə bağışlamayacam? Əgər ona qulaqburması verilməsə, indən belə neçə-neçə adamı yenə də acılayıb təhqir edəcək. Bir az gurultulu çıxmasın, mən innən belə onunla qarşılaşacaq tanımadığım adamları təhqirdən, aşağılanmaqdan xilas etmək üçün ona cəza verdirməliyəm” - dedi. Ziya tələm-tələsik yeməyini yeyib ayağa qalxaraq getmək istəyəndə arvadı yenə özünü saxlaya bilməyib “Bu vəziyyətdə eşiyə çıxmaq olmaz, yıxılıb küçədə qalacaqsan” desə də, əri asılqana yaxınlaşıb bir az qabaq soyunduğu gödəkcəsini götürəndə yenə arvadının etiraz dolu səsini eşitdi: “Mən insan deyiləm, bir dəfə də mənim sözümü eşit. Gedirsən, onda heç olmasa paltarını dəyiş, belə getsən səni heç polis idarəsinə buraxmayacaqlar...”.\nAltının tamamına az qalmış Ziya polis idarəsinin qabağına çatdı, maşından enən ucaboylu yaraşıqlı polis kapitanı “Mersedes”in qapısını pultla bağlayıb açarları əlində oynada-oynada tələsmədən binanın qapısına yaxınlaşanda Ziya ona sarı irəlilədi. “Gərək arvadın sözünü eşitdəydim, paltarımı dəyişəydim. Bəlkə də məni saya salmayacaq. Bu görkəmdə heç içəri də buraxmayacaqlar...”\n- Salam, cənab kapitan.\nPolis kapitanı salam verib ayaq saxlayanda Ziya onun diqqətlə, sayqıyla qulaq asması üçün tələsmədən harda işlədiyini söyləyərək, “Sözsüz, harda işləməyimin dəxli yoxdu, mən bir insan, bir vətəndaş kimi bunları Sizə deyirəm” -deyib bir an duruxdu. Başına gələn əhvalatın harasından başlamağı bilmədi. Uzun-uzadı danışıb kapitanı yorub bezdirəcəyindən ehtiyat elədi. “Cənab kapitan, gərək ki siz hüquq fakultəsini qurtarmısınız?” - soruşanda kapitan ani tərəddüddən sonra başını tərpətməklə onun söznü təsdiqlədi.\n- Bilmək istəyirəm, təhqirə görə adama hansı səviyyədə cəza verilir?\n- Baxır təhqirin dozasına, ağırlığına, yüngüllüyünə...\n- Deyək ki, atanı söyür, adama cındır deyirlər. Söyülən də cavab qaytarmır?..\n-Axı, adamı durduğu yerdə söyüb təhqir etmirlər. Bir səbəb olmasa...\nZiya kapitanın sözünü kəsdi.\n- Qardaş, düz danışan adam heç and da içmir. Ancaq bir-birimizi tanımadığımıza görə mən bilmirəm nəyə and içim. Allaha, bizi yaradana and olsun. Əgər bir sözü artırıb-əskildirəmsə... Adamlar həmişə danışanda öz xeyrinə danışır, öz günahlarını, qəbahətini gizlədir, ancaq qarşı tərəfin günahlarını söyləyir, özü də artıra-artıra. Yalan danışanın təkcə öz üstünə yox, evlərinə Bakının kanalizasiyası açılsın...\nKanalizasiya söyüşünü dediyinə peşman oldu “Abırlı, ziyalıdan belə danışığı heç kim gözləməz, məni fırıldaqçı, kələkbaz kimi tanıyacaq...” düşündü, ancaq dayanmadan başına gələnləri evlərində danışdığı kimi baş-ayaq, rabitəsiz, kəkələyə-kəkələyə söylədi. Kapitanı inandırmaq üçün “lazım gəlsə, qonşu dükandan aldığım dörd mismarı satıcı da təsdiqləyə bilər” - dedi, dərhal ağlına gəldi ki, kapitanın “nə olsun, qonşu satıcını dilə tutub, ona nəsə verib razılaşdıra da bilərsən” fikirləşəcəyi ağlına gəldi, ona görə də - Allaha and olsun, qonşu da olsa, onunla salam-əleykümüm yoxdu, - dedi, elə bu axırıncı sözləri söyləməklə yenə səhv buraxdığını güman elədi.\nKapitanı inandıra bilmədiyini güman edərək “Axı, anasının qəbrinin üstünə gedən adam, mən bunu psixoloji baxımdan deyirəm, güman edirəm Siz insan psixologiyasını yaxşı bilməlisiniz” – decək, yenə də özündən şübhələndi, “polş məni yaltaqlanan, yarınan adam bilib məndən zəhləsi gedə bilər” düşünsə də sözünə davam elədi, “bir mismar oğurlamağı özünə rəva bilməz” söylədi, “ancaq nanəcib, xırdaçı, cılız adam hər an dələduzluq edə bilər, yəqin ki, Siz insanın bu xislətinə məndən də yaxşı bələdsiniz...”\nBelə deməyimə görə ya məni avam, sadəlövh sayacaq, ya da fırıldaqçının yekəsi\nKapitan mağazanın yerini ünvanını biləndə “Ora bizim ərazimiz deyil, Nərimanov rayonuna baxır” - söylədi.\n- Cənab kapitan, xeyli vaxtınızı aldım, bir şey də soruşum, o adamın cəzası nə ola bilər?\n- Cərimələyə bilərlər.\n- Nə qədər cərimələsələr, mən onu aparıb uşaq bağçasına, ya da yetimxanaya verəcəyəm...\n- Yox, o cərimə dövlətin hesabına keçir...\nZiyanı qapının ağzında arvadıyla oğlu qarşıladı. Arvadı həyəcan və təşviş içində “Boy, bəxtəvər başıma, gedib yenə də hirslənib gəlmisən, paltarını soyun ölçüm” söylədi. Oğlu bəlkə də xoşagəlməz əhvalayı unutdurmaq üçün qəbiristanlıqdan qayıdarkən atasına dediyi “söz vermişəm, çəkilən xərci özüm verəcəm” söhbəti xatırlayıb əlində utduğu əlli minliyi xırdalamasını atasının yadına salanda, atası “o biri evdə stulun başında şalvarımın cibində olmalıdı” dedi, limon şirəsindən bir qurtum da içib əyləşdiyi kreslodan qalxıb divana yayxandı. Arvadı vannada gətirdiyi isti suyu onun yanına qoyub ərinin corablarını çıxara-çıxara “Bu yaşdan sağ-salamat çıxsan, çox yaşayacaqsan” - dedi. Su isti olduğundan Ziya gah ayağının ucunu, gah da dabanını suya batırır, dərhal da geri çəkir, arvadının onun üstündə əsməsindən xoşlanırdı. Ərinin yavaş-yavaş yaxşılaşdığını üz-gözündən duyan qadını “Sənin yerində olsaydım, bilirsən nə eləyərdim, nə şikayət, nə polisə getmək, saatlarla vaxt itirmək, Allah bilir yenə də nə qədər əsəbiləşmək... O mismarlardan əllisini-yüzünü al apar ver o yaramaza. Özün aparma, bir adamla göndər...” - dedi.\nZiya ayaqlarının ikisini də birdən suya soxub bərkdən güldü.\n- Vallah, sən ömründə belə ağıllı, həm də gülməli söz deməmişdin. Başdan ayağa yumordu, həm də mədəni söyüşdü. Ancaq orası da var ki, götürməyə bilər, əsəbiləşib bir az da özündən çıxar...\n-Onun gözünə görünmək lazım deyil. Başqa adam aparsın. Satıcı əyilib şey götürəndə, başqa səmtə baxanda xəlvətcə bir yerə qoyub çıxsın.\nArvadının təklifi Ziyaya o qədər ləzzət elədi ki, o biri otaqdan gəlməsini gözləməyə səbri çatmayıb oğlunu səslədi. Istiyə dözməyən ayaqlarını sudan çıxarıb gülə-gülə dabanlarından süzülüb tökülən damcılara tamaşa elədi. Oğlunun azca aralıda dayandığını hiss edərək hələ də vannaya tökülən damcılardan gözünü çəkmədən gülə-gülə şən səslə “Bilirsən anan nə deyir?” söyləyib başını qaldıranda oğlunun bir əlində əlli minlikdən qalan iki onminlik, o biri əlindəsə uzun beton mismarlardan birini gördü. O uzun mismarı elə bil Ziyanın alnına çaldılar, Qabağındakı qaynar suyu təpəsinə tökdülər.\nO, dodağındakı gülüşün birdən-birə buza döndüyünü hiss elədi. Buz təbəssümü ilə arvadının dediyi təklifi söyləməyə çalışdı. Danışığı bədəndən kəsilib ayrılmış başın deyinməsinə oxşayırdı. Birdən-birə Ziya donub iki adam olmuşdu. Onun biri, divanda oturub həssas oğlunun hər şeyi anlayacağından ehtiyat etdiyindən vağala çalan gözlərini ondan yayındırıb yuxarı qaldırdığı ayaqlarından vannaya aramla tökülən damcılara baxaraq dodaqlarında buza dönmüş gülüşüylə arvadının dediklərini təkrar edirdi, ikinci Ziya isə, gah satıcı ilə höcətləşir, satıcı onu təhqir edir, itələyə-itələyə qoşa səkini çıxmağa məcbur edir, gah da qəbiristanlıqda küləkli havada tələm-tələsik balaca dəmir qapının çərçivəsinin bir tayına iki mismar vurur, tələsdiyindən kərkinin dəmir sapı ilə kubik daşının arasında qalıb sürtülən çeçelə barmağını yaralayır, sonrasa təzə cücərmiş otların arasından iki mismarı götürüb kağıza büküb cibinə qoyurdu.\nYox, yox dönə-dönə fikirləşsə də, Ziya qoşa mismarı şalvarınınmı, gödəkcəsininmi cibinə, yoxsa kərkiylə, dəmir pazlar olan torbaya qoyduğunu xatırlaya bilmirdi. Birinci Ziyanın qulağına oğlunun səsi gəlir “yüz mismar niyə, lap bir yeşik alaram. Ancaq özüm aparıb vermək şərtiylə...” Ziya ayaqlarını daha vannaya salmadan ayağa qalxdı, jurnal masasının üstündən götürdüyü stəkandakı limon şirəsini araq kimi bir dəfəyə başına çəkdi. Buza dönmüş gülüşünün dodaqlarında ağırlıq etdiyini duysa da, gülümsəməyi davam edirdi. Oğlunun gözlərinə deyil, sanki alnına çalınmış mismara baxaraq əlinin hərəkətiylə oğlundan onu istəyirdi.\nZiya yaş ayaqlarını çəkələyə soxaraq “yaman yorulmüşam” deyib yataq otağına keçdi. Paltarlarını soyunmadan yerinə girib odeyalı başına çəkdi.\nBaş ağrısı şiddətlənib nəbzi sürətlə atan Ziya yenə bir olmuşdu. Dəqiqələr, saatlar ötür, o, gecəqondu məhəlləsindəki iki pilləkəni əlli dəfəmi, yüz dəfəmi yenir, qalxır, ayrı-ayrı gözlərə ayrılıb müxtəlif ölçüdə mismarlar tökülmüş yeşiyin üstünə dəfələrlə əyilib qalxır, əlindəki mismarı atır, başqasını götürür, satıcı deyinir, onu borclu çıxarır, itələyə-itələyə eşiyə salır, ancaq Ziya yeşiyə atdığı böyük mismarların sayını görə bilmir, yaxud peşman olub kiçik mismarları yiyəsinə qaytarıb öz böyük mismarlarını götürərkən neçəsini götürdüyünü heç cürə yadına sala bilmir, cəngəllikdə tora düşüb dartınan, dartındıqca daha çox dolaşan, getdikcə gücdən düşən vəhşi heyvan kimi hikkəsindən partlamaq həddinə çatırdı. “Gedim satıcıdan üzr istəyim?.. O söyüşdən, o təhqirlərdən sonra ondan üzrmü istəmək olar?..”\nO, qaranlıq otaqda odeyalın altında gözlərini yumub getdiyi yerləri addımbaaddım, özünün və başqalarının dedikləri sözləri muncuq kimi sapa düzürmüş təkin xatırlamağa çalışırdı. Son vaxtlar, bəlkə də on ildən də çox olardı, kiminləsə sözləşdiyi, kiminsə xətrinə dəydiyi, yaxud özünün kimdənsə incidiyi yadına gəlmir, yatıb duranda bəzən ucadan, bəzənsə ürəyində olsa da Allah sözü dilindən düşmür, hər gecə işığı söndürüb yerinə girəndə, Allahın bir neçə adını, sifətini deyərək Böyük Yaradana müraciətlə Ona sığınmağa icazə verməsini xahiş edir, yalvarır, Onu dərk eləməkdə, daha gözəl, daha aydın duyub hiss eləməkdə ona yardım eləməsini yalvarır, sonra bir neçə arzu-diləyini Ondan xahiş edir, sonda isə zikr edərək otuz üç dəfə Sübhən Allah, otuz üç dəfə Əlhəmdülilləllah, otuz üç dəfə də Allahu Əkbər deyir, sonda kləmeyi-şəhadətini söyləməklə ibadətini bitirirdi. Yorğun olduğu vaxtlar Allahın adıyda bağlı bəzən birinci, bəzənsə ikinci, yaxud üçüncü zikretmədə onu yuxu tuturdu. Bu günkü səfərini dönə-dönə xatırlaya-xatırlaya dəfələrlə bu sualı “Axı, hansı günahıma, hansı səhvimə görə Allah başıma bu oyunu açdı, bu cəzanı verdi?” öz-özündən soruşurdu.\nXoşagəlməz əhvalatdan sonra gecəqondu məhəlləsinin dar dalanında bacısının dediyi “Qardaş, aman günüdü, bu gün getmək olmaz” sözlər onun qulağında bəlkə otuz, bəlkə də qırx dəfə sakit və mülayim səslənmişdi.\nLakin qaranlıq yataq otağında, odeyalın altında, həmin sözlər gözü qapalı Ziyanın qulağından çox, elə bil beynində, ürəyinin başındla qorxuyla, təlaşla, vahiməylə səsləndi. O sözlərdəki dərin sehr, eyham, gizlinləri, xəbərdarlıq sanki ona indi əyan oldu. Qaçqınlıqdan qabaq yerin altın da bilən, üstün də bilən Roza müəllimin onun bacısı haqqında dediyi “Leylanın nəfəsi çox ağırdı” sözləri, doğmaca anasınınsa ölümündən bir neçə gün qabaq “Leylanın kütlüyünə baxma, hərdən o, heç kimin görmədiyini görür...” dedikləri indi onun qulaqlarında, qəlbində, beynində başqa cür səsləndi. Odeyalın altında meyit kimi tərpənməz qalmış Ziya həm öz ürək döyüntüsçünü eşidir, gicgahında şiddətlə vuran nəbzi hiss edir, həm də keçən yüzilin min doqquz yüz qırx üçündə, azğın müharibə cəbhə arxasındakı bütün insanların sifətini yalayıb soldurduğu vaxt yanaqlarından qan daman üçyaşlı gülyanaq Ziya yerdə palazın üstündə bardaş qurub oturaraq altı yaşlı bacısı Leylanın hərəkətlərini ərköyün-ərköyün, acgözlüklə izləyirdi. Arıq, solğun bənizli Leyla özünün bir qırıq pendir payının yarısını, əl boyda lavaş payının yarısına qoyaraq balaca dürmək tutub qardaşına verirdi. Ağızları dada gəlsin deyə yeməyin axırına saxladığı, vaxtı keçib azca dadıxmış yeganə şokolad konfeti yarıya bölüb yarısını alyanaq qardaşına uzadırdı. Alyanaq oğlan öz payını bir dəfəyə ağzına qoyub çeynəyir, ağappaq muncuq dişləri qəhvəyi şokolada bulaşırdı. Alyanaq, girdə ovurdlu qardaşının yeməyindən ləzzət alan altı yaşlı Leyla “muncuq dişlərini yeyim” - deyib öz şokolad payını da ona verdi, öz ağzının suyu axdığına, cəngləri ağrıdığına görə kağazın üstünə tökülmüş şokolad qırıntılarını dilində yaşladığı şəhadət barmağıyla alıb ağzına qoydu. Altmış altı yaşlı Ziyanın ömründəki yaddaşının başlanğıcı bacısının şokolad qırıntılarını barmağıyla “dənləməsiylə” başlayırdı.\nOxuduğu illər forsundan yerə-göyə sığmayan Ziya hər yay kəndlərinə tətilə gələndə qonaq çağırdığı gün Leyla yeddi qızıyla ev-eşiklərini dibdən-daşdan yığışdırıb həyət bacalarını sahmana salaraq evlərindən baş küçəyəcən uzanan dar yolu süpürərək, dünyanın bütün naz-nemətini masanın üstünə yığaraq, kəndlərində ilk və yeganə UNIVERSITET tələbəsi olan əziz qardaşını həyəcan və səbirsizliklə gözləyərdilər.\nZiya həyətə gircək bacısı Leyla, əri Altay səkkiz arı yeşiyinin arasında yeganə olan boru şəkilli toxunma səbət pətəkdən bal kəsdiklərinin üstünə çıxanda bacısının gülə-gülə “Niyə gəlib çıxmırsan, gözümüzün kökü saraldı axı” - deyəndən sonra yan-yörəsində, əlində tutduğu boşqabdakı yenicə kəsilmiş, günəşin altında bərq vuran üstündə əsəbi-əsəbi arılar qaynaşan qar kimi bəmbəyaz şan bala işarəylə “Sənnən ötrü saxlamışıq e, bu balı. Bilirsən bunnan ötrü nə qədər adam küsüb bizdən” - decək, əri onun sözünü küsərək “Yaxşı, yaxşı, bir qırıq bal yeyəcək, minnət eləmə” söyləyəndən sonra “Ziya, bilirsən o birilərindən bunun fərqi nədir?” deyib cavab gözləmədən sözünə davam elədi:\n- Yeşiklərə hazır toxunma mumatert qoyurlar. Ancaq səbətdəki şanı binədən arıların özü toxuyur. Ona görə səbət balı adamın ağzında ərriyib gedir...\nKolxozun soğanlıq zəmiləri, bostan yerləri, şəftəli, alma bağları, arxlar boyunca nizamla sıraya düzülmüş əsgərləri xatırladan qələmələr, tarlaların qırağında ağacları sanki basmartlayıb altına almış azman cəvis ağacları, gövşənin ortasından rayona uzanan asfalt yolu, sağ tərəfdə qoşa çayların qovuşduğu yerdən başlayaraq ucalan nəhəng dağın ətəklərində üzüm bağları, yuxarılara qalxdıqca dağın belinə qurşaq kimi dolaşmış yamyaşıl meşə zolağı, lap yuxarılara qalxdıqca seyrəlib keçəlləşən, ağ çalmalı ixtiyar kişiləri xatırladan bəmbəyaz bulud papaqlı dağ, kəndin amfiteatrını xatırladan yüksəklikdə yerləşən Leylagilin ağ dəmir örtüklü evlərinin ikinci qatının balkonundan, pəncərəsindən ovuc içi kimi görünürdü. Hər yerdə yay meyvələri sovuşduğundan qonşular Leylagilin bağçasında ağacların təpəsində bir budaq dəyib iriləşmiş, allanmış calaq alma, ərik, albuxara, gilənarın Ziya üçün saxlandığını bilirdilər. Göylərə gülümsünən meyvəli budaqlar Leylagilin balkonundan daha aydın, daha gözəl görünürdü. Əziz dayılarına saxladıqları bu meyvələri Leylanın on dörd yaşlı böyük Sevinc qızından ikiyaşlı sonbeşik Qızbəstiyəcək bütün günü sərçədən, qaratoyuqdan, muradquşundan qoruyur, ancaq dəyib yerə düşənləri götürüb yeyirdilər.\nQaçqınlıq dövründə ərini itirmiş Leyla kəndçilərinə qoşularaq, sanki qonşularına gedirmiştəkin adi xalatdaca əli qolundan uzun Bakıya gəlmiş, neçə illər öncə Sumqayıta gəlib kök salmış dördüncü qızının evində bir müddət qalmış, beş-altı ay ərzində müxtəlif rayonlara səpələnmiş altı qızı da ailəliklə köçərək Sarayda, Hövsanda, Mərdəkanda, Lökbatanda, son iki qızları isə Bakının Yasamal və Sabunçu rayonlarında məskunlaşmışdılar. Kürəkənlərini qaşqabaqlı görəndə, qızlarıyla ərləri nə səbəbdənsə höcətləşəndə, azacıq səs tonlarını qaldırıb uşaqlarını danlayanda Leyla bütün günahları özündə görüb ailələrə narahatçılıq, darısqallıq yaratdığını güman edərək on-on beş gündən artıq bir qızının evindlə qalmamış, rayondakı evini dəyişmək məqsədilə günlərlə, aylarla bəzən qızlarıyla, bəzən elliləriylə səhərdən axşamacan qəsəbələri, Bakının küçələrini dolaşmaqdan bezdiyi günlərin birində ikinci Alatavada dar dalan boyuncxa sıralanaraq divarları, damları bir-birinə söykənmiş, mətbəxi, ikigözlü otaqları iç-içə olub pəncərəsiz vaqonu xatırladan, dalandan dörd pilləkən aşağı olan gecəqondlu evin yiyəsiylə sövdələşərək açarları əlinə alanda sevincinin həddi-hüdudu olmamışdı.\nLeyla on-on beş dəqiqəliyə içəri keçib çay içməyi qardaşına təklif edəndə Ziya tələsdiyini demişdi. Əslində, Ziya tələsdiyinə, vaxtın darlığına görə deyil, bacısının rütubət qoxuyan, günün günorta çağı alatoran olan evlərində uzun müddət damcıladığından tavanın bir tərəfi qarın verib şişmiş, bir tərfi qoparaq sallana qalmış faneri görməmək üçün içəri keçməmişdi. Tələsik bacısından ayrılaraq dar dalan boyu yarısı torpaqda, yarısı çöldə olub bəzi yerləri qırıldığından içərisi ilə axan sabunlu-çirkablı suları, ürəkbulandırıcı zir-zibili görünən kanalizasiyanı əvəz edən azbest boru boyunca əsəbi-əsəbi addımladığından bacısının səsinə geri dönərsə, ayağının çirkab sularına düşəcəyindən ehtiyat edərək geriyə çevrilib gülümsəməyini bacısına göstərə bilmədiyini odeyalın altında xatırlayanda, bacısının həyəcan və qorxuyla dediyi “Qardaş, aman günüdü, bu gün getmək olmaz” sözlər qulaqlarında səsləndi. Həmin anlar bacısına üstən aşağı baxdığına, savadsız, avam yerinə qoyduğuna, onun barəsində “ömrün boyu yuxuda olmusan, ömrünü də yuxuda başa vuracaqsan” düşündüyünü, “gör kim kimə ağıl öyrədir” fikirləşdiyini, Şumanın, Hindemitin, Şubertin heç olmasa adlarını eşitsəydin... Üzeyir Hacıbəyovla Səməd Vurğunun otuz yeddinci il qasırğasından, tufanından xilas olmalarının səbəbi bir dəfə də olsun ağlına gəlibmi? Eynşteynin, Dostoyevski barəsində söylədiyi fikiri heç vaxt eşitməyəcəksən...” düşündüklərini indi odeyalın altında acı-acı xatırladı, o anlar bacısının beş addım eni, altı-yeddi addım uzunluğu olan dar həyətlərində divar boyunca düzülmüş diqqət və qayğıdan tər-yaşıl yarpaqları par-par yanan limon və adlarını bilmədiyi dibçək çiçəklərini xatırladı, “gülləri sevib, onlara qayğı göstərmək ona anamdan keçib...” - düşündü.\n“Oxuduğum onlarla, yüzlərlə kitab, o kitablardakı tarixi şəxsiyyətlərin, imperatorların, dahilərin, dühaların, sənət korifeylərinin həyatı haqqındakı bilgilər, onların müdrik fikirləri, buraxdıqları səhvlər məni bu günün xatasından, şərindən, qovğasından qurtara bilmədi. Vur-tut səkkizinci sinfi bitirmiş, düz-əməlli yazıb oxumağı unutmuş, qaçqın, didərgin olandan sonra Bakıda neçə binanın həyət-bacasını, küçələri süpürüb təmizləməklə özünü saxlayan bacımın bu fəhmi, duyumu, bu bilgi, intuisiyası hardandı, axı “bu gün getmək olmaz” sözünü o elə-belə sözgəlişi demədi, böyük təşviş, həyəcan, qorxu, narahatçılıq və yalvarışla söylədi. Qolumdan tutub saxlamaq istəyirdi, dartınıb əlindən çıxdım. Gücü çatsaydı, bəlkə də tutub buraxmayacaqdı. Yox, həmişə hər yerdə savad, informatik bilik hər şeyi həll eləmir... Görəsən tükü-tükdən seçən balaca oğlum mismarlar barəsində bir şey bildimi? Axı, onun gözünün qabağında mismarların ikisini qapının çərçivəsinə çaldım, ikisini kağıza büküb cibimə yox, deyəsən kərki, pazlar olan selofan torbaya saldım. Yaxşı, oğlum bu tək mismarın hardan peyda olduğunu məndən niyə soruşmadı?\nNəyinsə dodaqlarının aşağı, oradan da çənəsinə- boğazına sürüşdüyünü hiss edərək Ziya əlini boğazına aparanda burnundan qan axdığını duycaq, bir əliylə burnunu sıxdı, o biri əliylə odeyalı üstündən hövlnak ayağa qalxaraq özünü hamama saldı, krantı açıb soyuq su ilə üz-gözünü, boyun-boğazını yuyanda gözü güzgüyə sataşdı, köynəyinin yaxası, svitri qana bulaşmışdı.\nXəbər tutan arvadı hamama girəndə “Buuyy, bəxtəvər başıma, a kişi, nə oldu? sualına Ziya “deyəsən yorğan-döşəyi də bulamışam” söylədi.\nArvadının deyinməsi, danlaması əvəzinə “A kişi, sevinmək, qurban kəsmək lazımdı ki, burnunnan qan açılıb, Allah eləməmiş, o qan başına, beyninə sızmayıb” söyləməsinə Ziyanın içindən, qəlbindən sanki işıq keçdi “Bu həftənin içində Leylanın evinin daman yerini, sallanan fanerini də düzəltdirməliyəm. Bunlardan da qabaq günü sabah Leylanı götürüb Gülyazgilə aparpmalı.


Anama ... » Qadınla.Com - Qadınlar Birİncidir!\nTarix: 22-06-2011, 12:35\n-Ana olar bu gece seninle yatım?\n-Niye ki, quzum?\n-Ana qaranlıqda qorxuram.\nAnası her zaman balasını hem qaranlıq otaqdan ,hem de qaranlıq heyatdan qoruyurdu. Balaca ele hesab edirdi ki, anasının qoynu en işıqlı bir yerdi. Başını hem sinesine qoyub yatanda xeyalında özünü yellencekde sürüşen,top-top oynayan balaca kimi hiss edirdi. Axı anası onu qoruyurdu.\n-Quzu ayaqqablarıvı çıxart yatanda.\n-yox ana, gece xoxanlar oğrayacaq.\nBalaca her zaman ele düşünürdü ki, nağıllardakı qorxulu xoxanlar geceler onun otağına gelir oyuncaqlarını , yaşıl ayaqqabılarını oğrayır halbu ki, o özü oyuncaqlarını yerine qoymurdu.\nAna ,balası yuxuya gedenden sonra ayaqqablarını çıxardıb balasının ayaqlarından öpüb yatızdırardı. O qoymazdı balası ayaqqabıya möhtac qalsın. Tikan batsa qoy ananın eline batsın amma balası rahat yaşasın ayaqyalın getse bele.\nQuzusu yıxılanda dizi qanayanda ağlamaq tutsa özünü ele aparırdı ki,sanki gülür amma ana üreyi balacanın çenesinden, duruşundan,baxışından anlardı ki, balası ağrıyır. Nece ki, böyüyende balaca yıxıldı heyatda anası kömek etmek istese bele dedi durmağı da öyren !\nHamının anası ezizdi amma bu ana başqa cür ezizdi,safdı,pakdı çünki o balacaya ele yaşam verdiki balacada bir başqa balacaya HEYAT verdi!\nAnam, ellerinden öpürem...\nBu gün menim üçün yeniden dünyaya geldin...\nYalnız balaca nazlı xanımlar üçün....\nBədəni təmizləyən - XİYAR PƏHRİZİ


25/04/2019 [13:09] - Gündəm - ( 2034 dəfə baxılıb)\nAlman millət vəkili: “Artıq bunun zamanıdır”\n“Erməni soyqırımı”nı dərsliklərə daxil etməyin vaxtıdır”.\nModerator.az erməni mətbuatına istinadən xəbər verir ki, bu fikri türk əsilli alman millət vəkili Cem Özdəmir səsləndirib. Onun sözlərinə görə, “erməni soyqırımı”nın Almaniyadakı dərsliklərdə öz əksini tapmasına ehtiyac var.\n1915-ci il hadisələrini “qorxunc faciə” adlandıran millət vəkili, Almaniyanın törətdiyi bəzi soyqırımlarının da dərsliklərə salınmasının vacibliyini bildirib. O, qeyd edib ki, almanların XX əsrin əvvəllərində Namibiyada törətdiyi soyqırım da dərs kitablarında öz əksini tapmalıdır.\nMəlumat üçün qeyd edək ki, C.Özdəmirin bu iddiası hələlik təklif olaraq qalsa da, bəzi siaysilər məlum məsələnin yaxın gələcəkdə gündəmə gəlməsinin mümkünlüyü qənaətindədir. Belə olarsa, bu, daha bir ölkənin erməni yalanlarına alət olması və tarixi hadisələrin təhrif edilmiş halda təbliği demək olacaq.\nQeyd edək ki, 1915-ci ildə Osmanlı imperiyasına qarşı qiyam qaldıran ermənilər türklərə qarşı soyqırım həyata keçirsə də, sonralar özlərini bu hadisələrin qurbanları kimi təqdim etməyə başlayıb. Ən təəssüfedici məqamlardan biri isə erməni yalanının ayaq açıb yeriməsi, bəzi dövlətlərin heç vaxt olmayan “erməni soyqırımı”nı tanımasıdır.


Z.Xelilov kuc., 53 nomreli mektebin yaninda Yol kenari 5 mertebeli binanin 1-ci mertebesinde 2 otaqli ev, altinda podval, qabaginda aynabend, qarsisinda icarede 3,2 sot torpaq - BizimEmlak.Az\n600000 2150 Out of stockSatış / Torpaq sahələri, Baki, 600 000\nTecili satilir! Yasamal rayonu, Z.Xelilov kuc., 53 nomreli mektebin yaninda Yol kenari 5 mertebeli binanin 1-ci mertebesinde 2 otaqli ev, altinda podval, qabaginda aynabend, qarsisinda icarede 3,2 sot torpaq, ustunde 204m2 oturacaq, 12m hundurluyunde qeyri-yasayis obyektine tikinti serencami var. Nezerinize catdirim ki, bu qiymete ev, podval, torpaq, serencam daxildir.\nYasamal rayonu,Şərifzadə küçəsində,3.5 sotda,5 mərtəbəli obyekt tikməyə paket sənəd satılır. Qiyməti 600min manat. İstədiyiniz ərazidə bina, klinika, ofis, otel və s. obyektlər üçün çıxarışlı torpaqlar, paket sənədlər və yaxud hazır obyektlər var. Həmçinin, daşınmaz meqa əmlakınızın operativ satışına da kömək edə bilərik. Böyük obyektlərin icarəyə verilməsi yaxud götürülməsində də yardımçı ola bilərik\nYasamal rayonu,Şərifzadə küçəsində,3.5 sotda,5 mərtəbəli obyekt tikməyə paket sənəd satılır. Qiyməti 500min manat. İstədiyiniz ərazidə bina, klinika, ofis, otel və s. obyektlər üçün çıxarışlı torpaqlar, paket sənədlər və yaxud hazır obyektlər var. Həmçinin, daşınmaz meqa əmlakınızın operativ satışına da kömək edə bilərik. Böyük obyektlərin icarəyə verilməsi yaxud götürülməsində də yardımçı ola bilərik


Düşənbədə 28 may – Respublika Günü ilə bağlı rəsmi qəbul keçirilib | Report.az\nDüşənbədə 28 may – Respublika Günü ilə bağlı rəsmi qəbul keçirilib\nDüşənbədə 28 may – Respublika Günü ilə bağlı rəsmi qəbul keçirilib Tədbirdə Tacikistanın xarici işlər naziri Sirocaddin Aslov da iştirak edib\n26 May , 2015 08:45\nBakı. 26 may. REPORT.AZ/ Düşənbə şəhərində “28 may – Respublika Günü” ilə bağlı rəsmi qəbul keçirilib. Bu barədə “Report”a Azərbaycanın Tacikistandakı səfirliyindən məlumat verilib.\nTədbirdə Azərbaycan və Tacikistanın dövlət himnləri səsləndirilib. Tacikistanın xarici işlər naziri Sirocaddin Aslov və Azərbaycanın Tacikistandakı fövqəladə və səlahiyyətli səfiri Abbasəli Həsənov çıxış ediblər.\nS.Aslov Azərbaycan xalqını Tacikistan hökuməti adından “Respublika günü” münasibətilə təbrik edib: “Azərbaycan və tacik xalqları tarixən eyni mədəniyyəti, din və dili daşımaqla dost və qardaşlıq mühitində yaşamışlar. Azərbaycan dövlətinin son illər əldə etdiyi uğurlar bizi sevindirməyə bilməz. Əlbətdə ki, bu uğurların əldə edilməsində Azərbaycan xalqının lideri Heydər Əliyevin rolunu xüsusi qeyd etmək lazımdır. Azərbaycanın Prezidenti cənab İlham Əliyevin ötən ilin 15-16 oktyabr tarixlərində Tacikistana həyata keçirdiyi rəsmi səfər və Prezident cənab E.Rahmonla aparılan danışıqlar nəticəsində iki ölkənin gələcək inkişaf istiqamətlərini müəyyən edən yeni sənədlər imzalandı. Bizim müqəddəs vəzifəmiz xalqlarımızın rifahı naminə əməkdaşlıq əlaqələrimizi bundan sonra da qarşılıqlı maraqlar əsasında davam etdirməkdir”.\nSəfir A.Həsənov çıxışında 23 ay mövcud olmuş şərqin ilk demokratik parlamentli respublikası olan Azərbaycan Demokratik Respublikasının yaranması və əhəmiyyəti barədə danışıb, Azərbaycanın 71 il sovet hakimiyyətinin tərkibində qaldığı illərdə enişli və yoxuşlu yol keçdiyini qeyd edib. “ADR təəssüflər olsun ki, 28 aprel 1920-ci ildə 11-ci qızıl ordunun hücumuna müqavimət göstərə bilmədi və bolşeviklər tərəfindən süquta uğradıldı. Sovet hakimiyyəti dövründə Azərbaycanın inkişafı, xüsusilə kənd təsərrüfatı, sənaye və digər sahələrin dirçəlməsi 1969-1982-ci illərdə Heydər Əliyevin hakimiyyətdə olduğu dövrə təsadüf edir”.\nSəfir A.Həsənov 1991-ci ildə yenidən müstəqillik əldə edən Azərbaycanın ilk illərdə müharibə və xaosla üzləşdiyi, nəticədə torpaqların 20%-nin Ermənistan silahlı qüvvələri tərəfindən işğal olunması, 1 milyondan artıq qaçqın və məcburi köçkün ordusunun yaranması barədə danışıb.\nErmənistan-Azərbaycan Dağlıq Qarabağ münaqişəsi barədə səfir A.Həsənov bildirib ki, BMT TŞ-nin Azərbaycanın işğal olunmuş torpaqlarının qeyd şərtsiz azad olunması barədə 4 qətnaməsinin olmasına baxmayaraq Ermənistan bu qətnamələri bu günə qədər yerinə yetirmir. Münaqişənin hələ də həll olunmaması region üçün böyük təhlükə yaradır.\nSəfir çıxışında vurğulayıb ki, bu il iyunun 12-də başlanacaq Birinci Avropa Oyunlarının Azərbaycanda keçirilməsi Azərbaycanın sabitliyindən, beynəlxalq arenadakı nüfuzundan, dinamik inkişafından və sosial problemlərin həll olunmasından xəbər verir.\nTədbirdə Tacikistanın ilk prezidenti Kahar Mahkamov, keçmiş xarici işlər naziri Xamroxon Zarifi, bu ölkə Ali Məclisinin deputatları, ABŞ, Rusiya, İİR, Pakistan, Belarusiya, Qırğızıstan, Türkmənistan, Özbəkistanın səfirləri, diplomatik nümayəndəliklərin və beynəlxalq təşkilatların əməkdaşları, ictimaiyyət nümayəndələri, elm-mədəniyyət xadimləri, jurnalistlər və yerli diaspora üzvləri iştirak ediblər.\nTədbirdə “Azərbaycan son 20 ildə” filmi böyük ekranda nümayiş etdirilib, 28 may – Respublika Günü ilə bağlı Azərbaycan, tacik, ingilis və rus dillərində hazırlanmış pres-relizlər, Azərbaycanın tarixi, mədəniyyəti, turizm potensialını əks etdirən təbliğat materialları paylanılıb.


Ermənistan hakimiyyəti ilə erməni xalqı arasındakı uçurum hər keçən gün daha da dərinləşir - KAFKASSAM - Kafkasya Stratejik Araştırmalar Merkezi\nHasan Oktay - 14 Nisan 2016 - 9 dk okuma süresi\nHasan Oktay: “Ermənistran iqtidarı ya etiraz aksiyaları keçirən xalqın səsini, ya da Rusiyanı dinləmək seçimi arasında qalıb”\nAprel uğursuzluğundan sonra Ermənistanda Rusiya əleyhinə etiraz aksiyalarına start verilib. Artıq bir neçə gündür ki, paytaxt İrəvanda davamlı mitinqlər keçirilir. Bu arada yayılan xəbərlərdə o da bildirilir ki, Rusiya Ermənistanda hakimiyyət çevrilişi planı hazırlayır. Bəs görəsən Ermənistanda hakimiyyət çevrilişi baş verəcəyi təqdirdə bu proses Dağlıq Qarabağ probleminin həlli istiqamətində aparılan danışıqlar prosesinə hansı mənfi təsiri göstərəcək? Bu və ya digər suallarla Türkiyədə fəaliyyət göstərən Qafqaz Strateji Araşdırmalar Mərkəzinin sədri Hasan Oktayla söhbətləşdik.\n-Hasan bəy, artıq bir neçə gündür ki, Ermənistanda Rusiya əleyhinə etiraz aksiyaları keçirilir. Bu etirazlar İrəvanla Moskva arasındakı münasibətlərə hansı mənfi təsiri göstərəcək?\n-Məlum olduğu kimi aprel ayının əvvəllərində cəbhə xəttində baş verən erməni təxribatından sonra meydana çıxan hərbi əməliyyatlarda Ermənistan ən az 90 əsgərini itirdi. Gözlənilmədiyi halda meydana çıxan bu itkilər İrəvandan böyük bir şok meydana gətirdi. Hazırda müharibə istəməyən ermənilərin bir qismi sakit şəkildə Ermənistanı tərk edir. ABŞ-dakı Nüvə Təhlükəsizliyi Sammiti ərəfəsində Birləşmiş Ştatlar prezidenti Barak Obamanın dəstəyi və istəyi ilə keçirilməsi nəzərdə tutulan Azərbaycan və Ermənistan prezidentlərinin görüşünün detalları üzərində işlər getdiyi bir ərəfədə Qarabağda anidən hərbi əməliyyatların meydana çıxması istər-istəməz “bu hadisənin arxasında kim dayanır?” sualını gündəmə gətirdi. Ermənistan tərəfi bu sualın cavabını dolayı şəkildə bildirir ki, Rusyanın istəyi və dəstəyi ilə aprel ayının əvvəllərində Qarabağda hərbi əməliyyatlar baş verib. Ona görə də İrəvandan hər gün Rusiya əleyhinə olan aksiyalar keçirilir və bu artan sürətlə davam edir. Erməni xalqı Qarabağın çiyinlərində böyük bir yük olduğunu və bu yükü də Rusiyanın istəyi ilə çəkdiklərini hər keçən gün daha yüksək səslə ifadə edirlər. Bu səbəbdən Ermənistan hakimiyyəti ilə erməni xalqı arasındakı uçurum hər keçən gün daha da dərinləşir. Xalq yoxsulluq içərisində yaşayır. İndiki durumda müharibə Ermənistan xalqının psixologiyasını pozmağa qadirdir. Ermənilər müharibə sözünü eşitmək istəmirlər. Son hərbi əməliyyatlar zamanı həlak olan ermənilərin İrəvanda keçirilən anım mərasimləri zamanı da açıq şəkildə aydın oldu ki, ermənilərdə Rusiyaya və Sərkisyan hakimiyyətinə qarşı kəskin nifrət hissi var. Həlak olan erməni ailələrinin yaşayış tərzi, bərbad halda olan mənzil şəraiti barədə erməni mətbuatında şəkillər paylaşıldı. Bu mənzərə ilə üzləşən ermənilərin hakimiyyətə qarşı nifrəti daha da artdı.\n-Bu arada Rusiyanın Serj Sərkisyanı devirmək planı hazrlandıgı bildirilir. Sizcə indiki durumda Rusiya Serj Sərkisyanı hakimiyyətdən uzaqlaşdırmağa maraqlıdırmı?\n-Rusiya Ermənistanda nəzarəti əlindən buraxmaq istəməz. Bu gün Cənubi Qafqaz Rusiya üçün hər zamankından daha çox əhəmiyyət kəsb edir. Xüsusilə Qarabağ məsələsi Rusiya üçün həm bölgəyə nəzarət etmək üçün yaxşı bir fürsətdir, həm də partlamağa hazır olan əl bombasıdır. Dağlıq Qarabağda meydana gələn idarəedilməz bir qarşıdurma Rusiya ərazisinə də sıçraya bilər və bu hətta Rusiyada iqtidarın dəyişməsi ilə nəticələnə bilər. Ona görə də Rusiya Cənubi Qafqaza Ermənistan və Dağlıq Qarabağ problemi üzərindən nəzarət edir. Serj Sərkisyanın və erməni xalqının Rusiyanın davam etdirdiyi bu siyasətə artıq etiraz etməsi qaçınılmazdır. Qarabağ problemi Ermənistan xalqının cibinə girməsi lazım olan pulun yarısını ondan alır və erməni xalqı hər keçən gün yoxsullaşır. Bu gün Ermənistran iqtidarı ya etiraz aksiyaları keçirən xalqın səsini dinləmək, ya da Rusiyanı dinləmək seçimi arasında qalıb. Əgər Rusiya Levon Ter-Petrosyan və Robert Köçəryanla anlaşırsa, o zaman Serj Sərkisyanı hakimiyyətdən devirə bilərlər. Hələ 20 il əvvəl sabiq Ermənistan prezidenti Levon Ter-Petrosyan demişdi ki, Qarabağ problemini həll etməsək bu gələcəkdə başımıza bəla olacaq. Ona görə də Petrosyanın Rusiya ilə anlaşma əldə edəcəyi çətin görünür. Amma Robert Köçaryan Serj Sərkisyana qarşı Rusiya ilə razılaşaraq Ermənistanda hakimiyyət çevrilişi edə bilər.\n-Ermənistanda baş verəcək hakimiyyət dəyişikliyinin Dağlıq Qarabağ problemin həlli istiqamətində gedən danışıqlar prosesinə mənfi təsiri ola bilərmi?\n-Dağlıq Qarabağ problemi müharibə ilə deyil, diplomatiya ilə həll edilməsi lazım olan bir mıəsələdir. Diplomatiyada kim daha ağıllı addım atarsa nəticəyə də tez yaxınlaşar. Əgər Qarabağda problemin həllini istəmirlərsə, mövcud status-kvonun davam etməsində maraqlıdırlarsa bu önümüzdəki günlərdə Ermənistanda ciddi dəyişikliklərə səbəb ola, nəticə etibarilə Köçaryan alternativi gündəmə gələ bilər. Məlumat üçün qeyd edim ki, Robert Koçaryan da Qarabağda mövcud status-kvonun qalmasının tərəfdarıdır. Serj Sarkisyan isə iqtisadi böhranın erməni xalqını hər keçən gün daha da çətinliyə soxduğunu görərək çıxış yolu axtarmaqdadır. Ümumiyyətlə, Dağlıq Qarabağ problem hər iki dövlət üçün təcili həll edilməsi lazım olan bir məsələdir.\n-Sizcə Rusiya indiki durumda Dağlıq Qarabağ problemini həll etməkdə maraqlıdırmı?\n-Dağlıq Qarabağ probleminin həlli variantlarından biri və bəlkə də ən əhəmiyyətli ünsürü Rusiyadır. Rusiyanın razılığı olmadan Qarabağ probleminin həllini gözləmək çətindir. Buna baxmayaraq Rusiya Qarabağ probleminin həllinə razı salına bilər. Çünki Qarabağda meydana gələ biləcək hər hansı növbəti bir qarşıdurma nəzarətdən çıxıb regional bir döyüşə çevrilər və bu döyüşün atəşini Rusiya ərazisinə keçirmək istəyənlər dövriyyəyə girər. Rusiya Qarabağ probloemi vasitəsilə Cənub Qafqazda tarazlığı əlində tutmağa çalışarkən evi yanmağa başlaya bilər. Bu risk hər zaman Rusiya üçün var. Xüsusilə Ukrayna və Suriya böhranından sonra bu ölkəyə qarşı cəbhə açmaq istəyən güclər üçün Qarabağ çox yaxşı bir bəhanə olar. Rusiya Qarabağda problemin həlli nöqtəsində yanaşma göstərərək həm Cənub Qafqazda sülhü təmin edər, həm də buradan ərazilərinə sıçrama ehtimalı olan bir qığılcımı söndürmüş olur. Hesab edirəm ki, Azərbaycan da artıq diplomatiyanı hərəkətə keçirməlidir.\nEtiketlerErmənistan hakimiyyəti ilə erməni xalqı arasındakı uçurum hər keçən gün daha da dərinləşir


19-11-2018 / 11:51\nMilli İnternet Mükafatı - MilliNet 2018 müsabiqəsində qeydiyyatın başa çatmasına bir gün qalıb. Belə ki, sözügedeən proses 20 noyabr saat "00:00" -dək davam edəcək.\nQaliblərin mükafatlandırılması ilə bağlı təqdimat mərasiminin dekabrın sonunda keçirilməsi nəzərdə tutulub. Hazırda qeydiyyatdan keçən istifadəçilər müsabiqəyə qəbul edilən saytlara öz şərhlərini və rəylərini yaza bilərlər. Milli İnternet Mükafatına Nəqliyyat, Rabitə və Yüksək Texnologiyalar Nazirliyi rəsmi dəstək verir. MilliNet-in Baş sponsoru AzerTelecom şirkətidir. Eyni zamanda müsabiqəyə Lenovo, BestComp, İnnovasiyalar Mərkəzi, NOVA və NEURON şirkətləri də dəstək verirlər.


Nüvəli qazma işini möhürləyin və nüfuz və hörgünü etibarlı şəkildə qoruyun - əsas qazma none\nƏSas əsas qazma Nüvəli qazma işini möhürləyin və nüfuz və hörgünü etibarlı şəkildə qoruyun\nNüvəli qazma işini möhürləyin və nüfuz və hörgünü etibarlı şəkildə qoruyun\nƏlbəttə ki, daha böyük bir diametrə sahib olan dəyirmi divar deliklərinin möhürlənməsi çətindir. "Zədələnmiş" hörgüyə əlavə olaraq kanallar, xətlər və borular kimi elementlər tez-tez əlaqə üzərində fiziki təsir göstərir. Mayelər çəki yaradır və dalğalı temperatur genişlənmə və elastikliyə təsir göstərir.\nQaz və maye mühit üçün divar çıxışları\nBir maye və ya qazlı mühitin divardan keçməsi lazım olduqda əksər hallarda bir əsas qazma zəruridir. Çıxarılan kapot kimi mürəkkəb istilik tələbləri olmayan sadə hava egzozları, hava keçirməyən doldurucu ilə (Amazon * -da 4.25 avro) və / və ya boru yaxaları ilə nisbətən asandır.\nHəm də oxuyun - funksiyaya əsasən, nüvəli qazmağı yenidən möhürləyin\nEgzoz sistemi və ya baca üçün minimum çəkilmə gücü kimi istilik funksiyaları tələb olunursa, sızdırmazlıq daha mürəkkəbdir. Tez-tez bir soba borusunun çiy nöqtəsi kimi hədəflənmiş bir istilik inkişafına nail olmaq lazımdır. Yoğuşma əmələ gəlməsi nüvəli qazma açılışında əlavə gərginlik yaradır. Borular kimi xətləri marşrutlaşdırarkən, sızdırmazlıq zamanı kütlə və istiliyə görə deformasiyaya qarşı toleranslar nəzərə alınmalıdır.\nÖzünüz betondan əsas qazma apararkən həm keçid, həm də divar möhürlənməlidir. Nüvəli qazmanın möhürlənməsi üçün aşağıdakı tələblər tətbiq olunur:\nTermal təsirli hava sızdırmazlığı qalıcı, hermetik möhürlənmiş bir qoruma tələb edir\nXəttlər ilə hörgü arasındakı boşluqlarda nəmlik yaranmamalıdır\nBorular fərqli temperaturlara məruz qalırsa, buruq kifayət qədər elastik olmalıdır\nOrtadan axan yüksək təzyiq halında, sızdırmazlıq qolları və rulman flanşları qalıcı sızdırmazlıq sabitliyini təmin etməlidir\nZirzəmi otaqlarında olduğu kimi yerlə təmas halında, hörgü üzərində hərəkət edən xarici qüvvələr, məsələn, torpaq və yeraltı suları da nəzərə alınmalıdır\nSızdırmazlıq elementlərinin dizaynı və materialı yanğından mühafizə tələblərinə cavab verməlidir\nSızdırmazlıq materialları və parçalar\nNüvə çuxurunu bağlamaq üçün aşağıdakı maye mastiklər istifadə edilə bilər:\nMaye plastik / inşaat və çeşmə köpüyü\nAşağıdakı daimi quraşdırıla bilən sızdırmazlıq vasitələri və cihazları mövcuddur:\nİstifadə olunan dəstəklər\nBasın möhürləri (məs.B. Rezin)\nQidalandırma və saxlama flanşları\nMəsləhətlər və tövsiyələr Bina qanunları və əsas qazma işinizin möhürlənməsi üçün qanuni tələblər barədə bir istiqamət almaq üçün DIN 18195, DIN 18533 və DIN 18534 standartlarını oxuyun.\nƏvvəLki MəQalə Ekstraktorun başlığı üçün əsas qazma işini özünüz edin\nSonrakı MəQalə Nüvəli qazma işini möhürləyin və nüfuz və hörgünü etibarlı şəkildə qoruyun


GIF animasiya 2D\nEv → XƏBƏR → GIF animasiya 2D\nxarakter animasiya, logo, əmtəə, işarə, marka.\nqiymət 5 000p. ərzində 1 günün.\nDevelopment 3d animasiya | Motion dizayn (hərəkət dizayn)\nGIF animasiya 2D - bu, həmişə izdiham monoton marka həyata durmaq üçün böyük bir imkandır, şirkətləri, logo və ya hər hansı digər image edilməsi (adətən nəzərə təşkilati şəxsiyyətini alaraq etdi) daha cəlbedici, təklif malların və ya xidmətlərin potensial istifadəçiləri arasında tələb. Tez-tez "Sifco" üçün istifadə olunur, parlaq və göz reklam olarsınız - bir banner yaratmaq, təsirli, qəşəng, lakin eyni zamanda, qeyri-müdaxilə edir.\nGIF animasiya 2D inkişaf müstəqil yerinə yetirmək üçün mümkündür və: Bu gün proqramları böyük bir sıra var, siz looped şəkillər etmək üçün imkan verir. Yalnız belə redaktorları və proqram daha mürəkkəb ssenarilər imkan vermir, Ən sadə çox, hamar loop istisna, əhəmiyyətli dərəcədə image yükləməyə, nəticəsində animasiya bütün platformlarda işləməyə bilər. Bütün bu problemləri və risklərdən ləğv edilə bilər, əgər GIF animasiya 2D inkişafına sifariş agentliyi "Insight". və nəticə - Biz mükəmməl iş keyfiyyətinə zəmanət, hansı dəqiq bütün gözləntiləri və tələblərinə cavab!\nSiz logo diri bilər, marka, xarakter ... Demək olar ki, hər hansı bir şəkil xoşuma gəldi, ki, biznes xeyrinə işləyəcək!\n2D animasiya yaratmaq üçün addımlar\nDesign GIF animasiya 2D Bizim şirkət hər zaman ayrı-ayrı yaradılmışdır. Biz hər hansı bir ölçüsü bir banner həyata keçirə bilər, hər hansı bir çətinlik, şəkil və hər hansı bir təkrar interval. Bizim iş belə bir neçə əsas addımlar azaldılır:\nBirlikdə biz yalnız istinad şərtləri müqayisə, Biz nəticəsində bütün detalları və xüsusiyyətləri müzakirə, almaq istəyirəm.\nBizim mütəxəssislər animasiya eskizlərinin gələcəyi ilə məşğul olan, hansı sonra, işdən sonra, təqdim edəcək. Zərurət olduqda, nəticə həmişə düzəlişlər edə bilərsiniz, "Son GIFCA" hesab yalnız idi, Siz onu görmək istəyirəm nə.\nsonra, eskizlərinin təsdiq edilmişdir, sənətkarlar onun əsasında bir animasiya yaratmaq.\nLazım gələrsə, animasiya öz banner əsasında yaradılmışdır ("Sifco" yaratmaq məqsədi yalnız idi) düzəlişlər mövzu. Layihə təsdiq edildikdən sonra siz icarə nəticə, tam müəlliflik hüququ ilə qorunur.\nSiz sifariş GIF animasiya 2D əla keyfiyyət! Biz hər bir layihə inkişafına məsul yanaşma, diqqətlə bazar və oxşar animasiya müsabiqə təhsil, eksklüziv həll təklif, olan düşünülmüş marketinq kampaniyasının növbəti mərhələsi olacaq. ilə yanaşı "Insight" Sizin iş daha uğurlu etmək üçün asandır!


Insanı genlər idarə edir? – HƏQİQƏTİ BİLMƏK\nTəkamülçü media yolu ilə insanlara təlqin edilən materialist fərziyyələrdən biri insan davranışlarının təkcə genetik amillərin təsiri ilə müəyyən edildiyi iddiasıdır. Bu iddianın tərəfdarları insanın göz rəngi kimi fiziki xüsusiyyətləri ilə yanaşı davranışlarının da genlər tərəfindən müəyyən edildiyini fərz edirlər.Davam edən genetik tədqiqatların mediada müntəzəm olaraq bu prizmadan şərh olunması laboratoriya reallıqlarına zidd, xurafat tipli bir sıra fikirlərin cəmiyyət içində elmi məlumat olduğu təəssüratını yaradıb. Beləliklə, “bizi insan edən amil genlərlə məhdudlaşır” kimi tanınan “gen yalanı” meydana çıxıb.\nEtiketler agil, alim, beyin, biotexnologiya, davranis, gen, gen muhendisliyi, genetik, insan, insan genomu, Kreyq Venter, nature, planetler, ruh, science, soxulcan, sual, yaradılış\nÖnceki Yazı Kainatın yaradıldığını qəbul edən məşhur alimlər\nSonraki Yazı Müxtəlif rəngli bitkilər sənətkarlıq nümunəsidir


SOZCU.AZ - Ağsuda Mehriban Əliyevaya komanda formalaşdırılır? - Hacı Əbdül bölgələrdə...\nAğsuda Mehriban Əliyevaya komanda formalaşdırılır? - Hacı Əbdül bölgələrdə...\n10:57 31.12.2017 | Baxış sayı: 2457\nOnun başçılıq etdiyi Hərəkat bölgələrdə Vitse-prezident Mehriban Əliyevanın prezidentliyə namizədliyini irəli sürülməsi məsələsi ilə məşğul olmağa başlayıb.\nBu günlərdə Ağsu şəhərində Hacı Əbdülün rəhbərlik etdiyi Vətən Naminə Xalq Birliyi Hərəkatının idarə heyətinin növbəti yığıncağı keçirilib. Yığıncaqda cari məsələlərlə bərabər qarşıdan gələn 2018-ci il prezident seçkilərində müvafiq namizədin irəli sürülməsi məsələsi də müzakirə olunub. Hərəkat rəhbəri Hacı Əbdül Moderator.az-a açıqlamasında yığıncaqda müzakirə olunan məsələlər haqda bunları deyib:\n“Bismilləhir Rəhmanir Rəhim! Ağsu şəhərində Vətən Naminə Xalq Hərəkatının rəhbərliyi və rayon şöbəsinin fəallarının görüşündə fəaliyyətimizin daha da genişləndirilməsi, o cümlədən Ağsu rayon şöbəsinin rəhbərlik məsələsi müzakirə olundu. Rayon fəallarının yekdil qərarı ilə rayon rəhbərliyi təyin olundu.\nAzərbaycanın müstəqil dövlətçiliyinin qorunması ilə bağlı Prezident İlham Əliyevin apardığı siyasətə dəstək yönündə Hərəkat üzvlərinin fəaliyyət istiqamətləri müəyyənləşdi. Son zamanlar xaricdən, bəzi mərkəzlər tərəfindən dövlətimizə qarşı aparılan böhtan xarakterli qarayaxma kampaniyaların güclənməsi müşahidə olunur. Bu işdə onlara ölkə daxilindəki satqınlar da kömək edirlər. Bunu nəzərə alaraq VNXB Hərəkatının rəhbərliyi və üzvləri Prezident İlham Əliyevin ətrafında birləşərək bu təzyiq və şantajların qarşısının alınmasında xalqımıza, dövlətimizə dəstək olmağı özlərinin vətəndaşlıq borcu hesab edirlər. 2018-ci il prezident seçkilərində İlham Əliyev cənablarının namizədliyinin irəli sürülməsi ilə bərabər, ona layiq alternativ kimi yalnız birinci Vitse-prezident Mehriban xanım Əliyevanın namizədliyinin irəli sürülməsi mümkündür. Çünki istər ölkə daxilində, istərsə də xaricində Prezident cənab İlham Əliyevin apardığı siyasətin layiqli davamçısı yalnız Mehriban xanım ola bilər. VNXB Hərəkatı Mehriban xanımın müstəqil namizəd kimi irəli sürülməsini dəstəkləyir…”\nHacı Əbdül onu da vurğuladı ki, Mehriban xanımın namizədliyinin irəli sürülməsi əsla Prezident İlham Əliyevin apardiğı uğurlu siyasətə kölgə salmaq deyil, əksinə, Prezidentin daima ölkəmizin müstəqil siyasət yeritməsi, dini-mənəvi dəyərlərimizin qorunması istiqəmətində apardığı mübarizənin dəstəklənməsi məqsədini güdür. “Bizim Mehriban Əlieya ilə bağlı addımımız isə Azərbaycanı yaxın gələcəkdə dini-siyasi zəmində qarşıdurma və xaosa sürükləməyə çalışan məkrli xarici və daxili güclərin planlarının qarşısını almağa hesablanıb...” –deyə VNXB Hərəkatının sədri bildirib.


Müdafiə Nazirliyi: Bakıda hərbi helikopterin qəzaya uğraması nəticəsində həlak olmuş üç zabitdən ikisinin meyiti tapılıb (ƏLAVƏ OLUNUB-14) (FOTO)\nHadisə 11 Fevral 2013 17:57 (UTC+04:00)\nTəfərrüatlar əlavə olunub (ilk xəbər saat 11:17-də yayılıb)\nAzərbaycan, Bakı, 11 fevral /Trend, müxbirlər İ.İzzət, E.Mehdiyev/\nBakıda hərbi helikopter dənizə düşüb. Bu barədə Trend-ə hərbi mənbələrdən məlumat verilib.\nMəlumata görə, helikopter "Şıxov" çimərliyi istiqamətində dənizə düşüb. Hazırda Fövqəladə Hallar Nazirliyinin xilasediciləri hadisə yerindədir.\nHadisə nəticəsində ölən və xəsarət alanlar barədə məlumat verilmir.\nQaradağ rayon Polis İdarəsindən Trend-ə hərbi helikopterin qəzaya uğraması faktını təsdiqləyiblər.\nBakı şəhər Təcili və Təxirəsalınmaz Tibbi Yardım Stansiyasından Trend-ə verilən məlumata görə, hadisə yerinə 4 təcili yardım maşını gedib. Onlara saat 10:43-də çağırış daxil olub.\nTrend-in hadisə yerində olan əməkdaşının məlumatına görə, hadisə yerində xilasetmə işlərinə bir hərbi və FHN-ə məxsus 2 helikopter, o cümlədən xilasedici qayıqlar cəlb olunub.\nHelikopter sahildən 250-300 metr aralıda dənizə düşüb. Hələlik helikopterin dumana düşərək qəzaya uğradığı ehtimal olunur.\nƏraziyə yaxın şahidlərin Trend-in hadisə yerində olan əməkdaşına verdiyi məlumata görə, helikopter dənizə düşərkən partlayış baş verib.\nHazırda xilasetmə işlərinə 2 gəmi və 2 qayıq cəlb olunub.\nTəsdiqini tapmamış məlumata görə, qəzaya uğramış helikopterdə 3 nəfər olub.\nMüdafiə Nazirliyindən Trend-ə daxil olan məlumata görə, bu gün saat 10:30-da Hərbi Hava Qüvvələrinə məxsus helikopter radarlardan itərək "Şıxov" çimərliyi istiqamətində qəzaya uğrayıb. Hazırda xilasetmə tədbirləri həyata keçirilir. Qəza ilə əlaqədar əlavə məlumat veriləcək.\nHərbi mənbədən Trend-ə bildiriblər ki, Müdafiə Nazirliyinə məxsus "Mİ-17" markalı helikopterdə 3 nəfər olub. Artıq bir meyit tapılıb, ikisinin isə axtarışı davam etdirilib.\nBakı şəhər Təcili və Təxirəsalınmaz Tibbi Yardım Stansiyasından Trend-ə bir nəfərin öldüyü barədə məlumatı təsdiqləyiblər.\nHərbi mənbədən Trend-ə bildiriblər ki, Xəzər dənizinə düşən "Mİ-17" markalı helikopterdə 3 nəfər olub. Bunlar Yaşar Əhmədov, Bəhruz Zeynalov və Rüstəm Rüstəmovdur.\nMüdafiə Nazirliyinin mətbuat xidmətindən Trend-ə bildiriblər ki, hərbi helikopterin qəzaya uğraması nəticəsində ekipaj üzvləri kapitan Əhmədov Yaşar Mail oğlu, baş leytenant Rüstəmov Rüstəm Gülhüseyn oğlu və leytenant Zeynalov Bəhruz Novruz oğlu həlak olublar. Rüstəm Rüstəmovun meyiti dənizdən çıxarılıb, digərlərinin tapılması istiqamətində isə axtarışlar davam edir.\nMüdafiə Nazirliyi həlak olan zabitlərin ailələrinə və yaxınlarına dərin hüznlə başsağlığı verir.\nFHN-nin rəsmi saytının yaydığı məlumata görə, Fövqəladə Hallar Nazirliyinin Böhran Vəziyyətlərində İdarəetmə Mərkəzinə daxil olmuş məlumata əsasən, Qaradağ rayonu ərazisində, sahildən təqribən 300 m məsafədə Xəzər dənizinə helikopter düşüb.\nDərhal Fövqəladə Hallar Nazirliyinin Aviasiya dəstəsinin 2 ədəd helikopteri, Dövlət Sularda Xilasetmə Xidmətinin dalğıc xilasediciləri, Xüsusi Riskli Xilasetmə Xidmətinin xilasediciləri hadisə yerinə cəlb olunmuş, aidiyyəti qurumlar məlumatlandırılıb. Həyata keçirilmiş axtarış xilasetmə əməliyyatları nəticəsində 1 nəfərin meyiti sudan çıxarılıb. Hazırda axtarış xilasetmə işləri davam edtirilir.\nTrend-in hadisə yerində olan əməkdaşının verdiyi məlumata görə, hərbi təyyarənin qəzası zamanı həlak olan leytenant Zeynalov Bəhruz Novruz oğlunun yaxın günlərdə toyu olacaqmış.\nHərbi təyyarənin qəzaya uğraması nəticəsində həlak olan kapitan Əhmədov Yaşar Mail oğlu və leytenant Zeynalov Bəhruz Novruz oğlu meyitlərinin tapılması üçün axtarışlar davam etdirilir.\nMüdafiə Nazirliyinin mətbuat xidmətinin rəis müavini Teymur Abdullayev Trend-ə bildirib ki, axtarış işlərinə Müdafiə Nazirliyinin gəmiləri, helikopterləri və dalğıcları da cəlb edilib.\nMüdafiə Nazirliyinin mətbuat xidmətinin rəis müavini Teymur Abdullayev bildirib ki, axtarışlar nəticəsində Zeynalov Bəhruz Novruz oğlunun meyiti tapılıb. Qalan bir nəfərin meyitinin tapılması üçün axtarışlar davam edir.\nBundan öncə Trend-in hadisə yerində olan əməkdaşının məlumatına görə, həlak olanların qohumları bildiriblər ki, qalan iki hərbçinin də meyitləri sudan çıxarılıb.\nFHN-in yaydığı məlumata görə, 11.02.2013-cü il saat 10:30 radələrində Qaradağ rayonu ərazisində, sahildən təqribən 300 metr məsafədə Xəzər dənizinə düşmüş helikopterin və heyət üzvlərinin axtarış-xilasetmə əməliyyatına cəlb olunmuş Fövqəladə Hallar Nazirliyinin dalğıc xilasediciləri tərəfindən görülmüş tədbirlər nəticəsində helikopterin dənizə düşdüyü yer aşkar olunub, eyni zamanda, 2-ci ekipaj üzvünün meyiti sudan çıxarılıb. 3-cü ekipaj üzvünün aşkar edilməsi istiqamətində axtarış xilasetmə işləri davam etdirilir.


Onu ağılınızdan çıxara bilmirsiniz. Lakin o da sizi düşünürmu? Addım atmalısınız, yoxsa bu hər şeyi məhv edə bilər? Sevginizin platonik olub-olmadığını necə anlarsınız? Bütün bu sualları sizin üçün cavablandırmışıq.\nGeriBədənimizdəki möcüzəvi təmirçilər və ya bədənimiz özü-özünü necə qoruyur? İrəliSüd vəzisi xərçəngini necə müalicə etməli?


Çin Sinker İstehsalçıları və Təchizatçıları - Yüksək Keyfiyyətli və Qabaqcıl - LIG Marine Machinery\nÇində sinker təchizatçıları istehsalçıları və zavodu - Shandong Luchen Heavy Machinery Co., Ltd. Biz qabaqcıl sənətkarlıqla Çin istehsalı olan yüksək keyfiyyətli Sinkerik. Sinkerimizi satın aldığınızdan əmin ola bilərsiniz, əgər təklifimizə ehtiyacınız varsa, qiymət siyahısını təqdim edə bilərik.\nÇuqun Sinker Şirkətimiz gəmilər və naviqasiya nişanları üçün istifadə edilən çuqun batanları təchiz edir. Sinkerlərimiz Avropa standartlarına cavab verir. Müştərilərimizin müxtəlif ehtiyaclarını ödəmək üçün sinkerlərin bütün xüsusiyyətlərini fərdiləşdirə bilərik.\nOval Çuqun Sinker1. Növ: Sinker2. Material: Çuqun 3. Forma: Oval4. Ölçü: İstədiyiniz kimi5. Çəki: istədiyiniz kimi (0.5ton~10ton)6. Proses: tökmə/qaynaq7. Tətbiq: dəniz platforması8. Sertifikat: CCS, BV, DNV, ABS və s.\nOval yanalma sinkerOval yanalma sinkerləri yanalma və naviqasiya nişanlarının təhlükəsiz yerləşdirilməsini təmin etmək üçün istifadə olunur. Yanalma sinkerləri müxtəlif çəki və ölçülərdə mövcuddur. Material beton və ya çuqundur. Biz sinkerləri müştərinin çertyojlarına uyğun olaraq istehsal edirik.\nÇuqun yanalma sinkeriÇuqun yanalma sinkerləri tarazlıq çəkisi kimi işləyən yanalma şamandıraları və ya naviqasiya nişanları kimi dəniz platformasının yanalma sistemləri üçün istifadə olunur.\nPolad Korpuslu Beton Sinker İxrac etdiyimiz sinkerlərimiz Avropa standartlarına cavab verir. Onlar gəmilər, yanalma sistemi, naviqasiya nişanları üçün çəki əlavə etmək və tarazlığı saxlamaq üçün istifadə olunur.\nLig-dən Çin istehsalı olan yüksək keyfiyyətli və qabaqcıl texnologiya Sinker alın. Çin Sinker istehsalçıları, təchizatçıları və fabriklərindən biri olaraq, məhsullarımızı almadan əvvəl kotirovka almaq istəyirsinizsə, biz qiymət siyahısını təqdim edə bilərik.


“Dəniz səhvləri bağışlamır” – Peşəkarların hazırlandığı mərkəzdən REPORTAJ + FOTO | DƏNİZ XƏBƏR\n“Dəniz səhvləri bağışlamır” – Peşəkarların hazırlandığı mərkəzdən REPORTAJ + FOTO\n– Emil Manafov, dənizçilər Təlim Tədris Mərkəzində hansı kurslar üzrə sertifikatlar əldə edə bilərlər?\n– Dənizçilər təlimlərimizdə iştirak etməklə öz bilik və bacarıqlarını daim təkmilləşdirirlər. Burada həm yeni qaydaların öyrənilməsi, həm də dənizdə sağqalma, naviqasiya, xəritəçəkmə, beynəlxalq konvensiyaların müvafiq tələblərini öyrənirlər. Dənizçilərin səriştə meyarları “Dənizçilərin hazırlanması, diplomlandırılması və növbə çəkmələrinə dair beynəlxalq konvensiya” əsasında qiymətləndirilir. Dünyanın hər bir ölkəsində dənizçilərin bilik və bacarıqları rəsmən təsdiq olunmuş bir standartla tənzimlənir.\nBizim təlim mərkəzi də 2014-cü ildən etibarən dənizçiləri həmin beynəlxalq konvensiyaların tələblərinə uyğun hazırlanması üçün öz fəaliyyətinə başlayıb. Qısa zaman ərzində mərkəzimiz həm yerli, həm də bir neçə xarici akkreditasiyalar almağa müvəffəq olub. Belə ki, Təlim Tədris Mərkəzində keçirilən təlimlər bir başa olaraq həm Azərbaycan Respublikası Nəqliyyat, Rabitə və Yüksək Texnologiyalar Nazirliyi yanında Dövlət Dəniz Agentliyi, həm də bir sıra beynəlxalq tanınmış qurumların – Amerika Gəmiçilik Bürosu (American Bureau of Shipping-ABS), Rus Registri və Böyük Britaniyanın nüfuzlu “The Nautical İnstitute” təşkilatı tərəfindən tanınıb.\nAzərbaycan Xəzər Dəniz Gəmiçiliyinin Təlim Tədris Mərkəzi “DP İnduction” və “DP Simulator” təlimlərini keçirmək səlahiyyəti əldə edən dünyada 89 mərkəzdən biridir. Adı çəkilən təlimlər həm yerli, həm də xarici dənizçilər üçün həyata keçirilir. Təlimlər Azərbaycan, rus və ingilis dillərində tədris edilir.\n– Bu mərkəz eyni anda nə qədər dinləyicinin iştirakına şərait yaratmaq gücündədir?\n– Pandemiyadan əvvəlki dövrdə Mərkəz ortalama gün ərzində 250 nəfərə yaxın dinləyicinin təlimlərdə iştirakına şərait yaradırdı. Pandemiya dövründə isə bəzi təlimlərin nəzəri hissəsi onlayn şəkildə aparılır. Bu gün də demək olar ki, 200 nəfərə yaxın müraciətçinin təlimlərimizdən yararlanmasına imkan yarada bilirik.\n– Ümumiyyətlə dənizə açılan gəminin heyətində olan şəxsin minimum neçə sertifikatı olmalıdır?\n– Tələb olunan təlim sayı dənizçinin vəzifəsindən, gəmi növündən və bir sıra digər faktorlardan asılıdır. Gəmidə müxtəlif işlərə cəlb olunan mütəxəssislərdə 1, kapitanlarda isə 17 sertifikata qədər dəyişə bilər.\n– İmtahanlardan kəsilənlər olurmu?\n– Çalışırıq ki, təlimlərdə elə bir qaranlıq məqam qalmasın. Çünki dənizçi səhvlərini məhz burada etməlidir. Dənizdə səhv etmək imkanı yoxdur, dəniz səhvləri bağışlamır. Elə təlim iştirakçıları olur ki, onlar imtahandan kəsilir. Biz onlara ikinci dəfə də imtahan vermək şansı yaradırıq. Lakin ikinci dəfə də imtahandan kəsilən iştirakçılar öz çalışdıqları müəssisəyə müraciət edərək onları yenidən kursa göndərmələri üçün müraciət edirlər.\nƏvvəlcə onu deyim ki, bu mərkəz başlanğıcı və sonu bilinməyən bir məkanda çalışan peşəkarları yetişdirir. İlk baxışda insana hüzur verən, lakin bir yandan da səbirli bir canavarı xatırladan dənizin sakinlərini… Dənizçilərdən ibarət kollektivlərin hər biri dənizdə kiçik bir dövlət olur.\nTəlim Tədris Mərkəzinin Təhlükəsiz üzmə və əməyin təhlükəsizliyi üzrə baş təlimatçısı Cavanşir Rəcəbli deyir ki, bu hovuzun ölçüsü 21×50 metrdir:\nO deyir ki, bu simulyator üzərində yerləşən bütün cihazlar gəminin idarə panelində mövcud olduğu üçün təlimlərdə daha effektiv nəticə alınır:\n“Bu cihaz vasitəsilə kapitan körpüsü kursunu, gəminin manevr kursunu, radar kursunu keçirik. Təlimlər praktiki olaraq daha çox keçirilir və nəticədə imtahan verilir. İmtahandan uğurlu keçən şəxslər sertifikatlarla təmin edilir”.\nPrevious articleXəzər dənizində balıqlar kütləvi şəkildə tələf olub – VİDEO\nNext articleQəhrəman dənizçi: “Əmimin qisasını almağa getmişdim” – VİDEO


Kitab imkanı ilə problem – 宏博策\nTəcrübə, o deməkdir ki, qazanan istehlakçı (2280-dən çox) ikiqat vergi – 12 faiz ödəyir. [Newline] Təsirin və ya matçın gedişinin müvafiq seçimi hər bir typer üçün xoşbəxt bir andır. Bununla birlikdə, bukmeykerin oyununun da vergiləri də əhatə etdiyini xatırlamaq lazımdır. Əgər onları qəbul etməsəniz, məqaləni bilirsiniz və bukmeykerin yanında qazancların həlli ilə bağlı hər şeyi oxuyun. Məsələn, böyük bir RTP və bonus turlarından bir çox qazanan bir çox qazanan bir avtomobildə 50 pulsuz spin.\nBookmakers qırılmaz təhlükə ilə bağlıdır.\nXidmət qumar qanunvericiliyə uyğun olaraq nəşr bahis lisenziya nömrələri təmin edir.\ncasino ən çox pulsuz spins deməkdir.\nbonusun marketinqi üçün tələblərə, habelə tanıtım xərclərinin istifadəsi üçün tələblərə xüsusi müşahidə edilməlidir.\nən çox əmanət olmadan qeydiyyatdan keçən bir təklif kimi rastlaşdı. Bu, bir bank hesabının çox qeydiyyatı və yeni bir kazinonun aktivləşdirilməsi, virtual çiplər portalımıza əmanət verməməsi ilə yeni bir kazino aktivləşdirilməsidir. Hər hansı bir və ya belə bir token, kazino tərəfindən seçilmiş onlayn maşın sayəsində zərb alətlərinin bir pulsuz fırlanmasına imkan verir.\nBookmaker betx rəyi\nseçilmiş ödəmə sistemindən, eləcə də valyutalardan asılı olaraq, mənbələrin ödənilməsi müddəti fərqli ola bilər, lakin standartlar nöqtəsi olan 72 saatdan çox olmamalıdır. 2. Bu müddət artıq olduqda, müştəri ilə əlaqə saxlayın problemin həlli üçün xidmət şöbəsi. Bənzər bir ölçülə qarşılaşsanız, hesabınızı aradan qaldırmaq. Mum vəziyyətinin həllində sizə kömək edəcəyəm. ödəmələrin ödənilməsi Bununla əlaqədar sonra, biz bütün ədalətsiz əməliyyatları qarşısını almaq üçün hər cür səy, bir tənqidi təsiri görünür.\nYalnız Bet365 Bet-Ev kimi – Onlayn bazarda növbəti ən böyük bukmeyker, bu veb saytımızda qanuni görünmür və bu veb saytın qanuni nəticələrə ciddi məruz qalma riski yaradır. Səpələnmə rəmzləri tez-tez konsoldakı avtomatlar boyunca baş verir, lakin isti nöqtə maşınlarında nadirdir. Orijinal rol, pulsuz spinners ilə oyunçunun mükafatına qədər qaynayır. Təəssüf ki, onlayn isti ləkə oyunlarında qalib gəlmək üçün xüsusi bir resept yoxdur.\nDepozit olmadan Şəbəkə Casino çalın\nTəəssüf ki, Bet365 Malta şirkətidir və buna görə Polşada bukmeykerlər təklif etmək üçün lisenziyası yoxdur. Bununla birlikdə demək fürsətimiz var, Bet365-də HDY oyunu Polşa ərazisində qanuni deyil. Qeyd etdiyiniz kimi, hər bir qanuni kitabçaker Polşa şəhərində yerləşir və bu da hüquqi şirkəti fərqləndirən ilk siqnaldır. Buna görə də, Bookmaker saytında gedən, ilk siz adətən bahis əsas ofisinin ünvanı haqqında məlumat almaq olan sayəsində “Haqqımızda” yarımsəhifəsinə tapa bilərsiniz.\ndəyişmə də hesabın yoxlanılmasına, bonus səviyyəsinin, bonus dövriyyəsi və oyunçu tərəfindən vacib bir neçə parametr və digər bir neçə parametrin vacibdir. və addiction.\nnə qədər bahis totolotek bir qalib ödəmək üçün gedir?\nyalnız bir neçə saat bizə bir pulsuz oyun vermək casino pulsuz.\noyunçu həmişə bir, sabit maşın istifadə üçün nəzərdə olan ki, pulsuz iplik bilmək məcburiyyətindədir. STS, Avropa ölkələri sayəsində daxilolmalarını genişləndirir və Böyük Britaniyanı Striket kimi ziyarət etdi. kodlaşdırma sistemi STSBET bonus online Casino ərzində bonus almaq üçün imkan verir. İngiltərədə qalan oyunçular əlli funtun ümumi dəyəri beş yüz pulsuz spin olan xoş təklif təklifini istifadə edə bilərlər.\nHansı kazinolar əmanət olmaması ilə bonus təklif edir?\n2012-ci ildən, idman və bukmeyker sənayesi ilə əlaqəli olduğu görünür, bettingexpert vortal üçün M. yazdı. En, 2018-ci ildən etibarən qanuni kitabçaçılarla əməkdaşlıq edir. Bu bahis və bahis özləri haqqında bütün mütəxəssis məqalə ilə lələkləri gəlir. Onlayn bukmeykerlər haqqında kod 1 04 2017\nBu, 19 Noyabr 2009-cu ildə yaranan aktı düzəlişdir. Daha sonra bukmeykerin Polşada işlədiyini yoxlamaq üçün sadə bir yol, İnternet domeninin ünvanına diqqət yetirməkdir. Biz Maliyyə Nazirliyi üçün lisenziya yoxdur bahis istifadə URL ünvanları üç nümunələri atdılar. Siz yəqin ki, xəbərdarlıq kimi, onlarla heç bir ipuçları istifadə etmir. ” en “yalnız əvəzedicilərə girməyə çalışır.\nDepozit olmadan bonus ideyası üçün təfərrüatları haradan əldə edə bilərəm?\nSizi yoxlamaq qərarına gəldik, bu, ödəmə limiti olan qanuni Polşa onlayn kitabçalarında və bir komissiya ödəməyə məcbur olacağınız müddətdə tədbirlərin ödənilməsini nə qədər davam etdirəcəyik. 10 faiz vergi dərəcəsi yalnız 2280-ci ildən çox qazanan oyunçulara, bu qədər vergi haqqında 12 faiz məbləğində çox vergidir. Bahis obyektlərindən istifadə edən hər bir insanı əhatə edir. Hal-hazırda bitki bağlandıqda ittiham olunur və bahis edəcəyiniz məbləğdən olan 12% sitat gətirilir. Vergilərin bir kitabçaker qazanmasından ödəmək öhdəliyinə qayıdan, qazanan kuponun 2280-ci ildən çox ödəmək üçün bir miqdar olduğunu görünən bir vəziyyətdə görünür. O dövrdə fan, vergi tənzimlənməsini 10% ziyarət etməyə borcludur.\nadministrator xüsusi fərdi məlumat şirkətlərinin proseslərini qəbul etmir, yəni\n, ilk instansiyadan sonra məhkəmənin rayon məhkəməsinin qərarından istifadə edərək təqsirləndirilən şəxsin tutulduğu Başqa səhifədəki mənfi bukmeyker bitkilərində iştirak edənlər.\nbütün oyunda pul istifadə edilməlidir.\nMən vəkil və İndi də yalnız istifadə edirəm.\nMostbet Casino bir neçə kanaldan bənzərsiz bir müştəri dəstəyi təklif edir. WhatsApp və ya sosial media tərəfindən xidmətlə əlaqə saxlaya bilərsiniz. Ayrıca formanı, e-poçtunuzu və problemin qısa siyahısını verərək formanı istifadə edə bilərsiniz.\nBetclic Bookmaker nə qədər çəkir?\nBaşqa sözlə, bir çox klik istifadə edərək bir ödəniş edək, bir məbləği seçin və şirkətimizə yönləndirməyə sifariş verəcəyik. Bənzər hüquqlar üçün, Payu, məsələn Allegro ilə şərik olmalıdır. Belə bir fürsət seçmək, daha danılmaz bir təhlükəsizlik zəmanətidir, çünki əvvəllər faydalanmaq qərarına gəldiyiniz xidmətlərdən banklarla əməkdaşlıq edirik. Ödənişlər MasterCard və ya viza ödəmə kartları ilə edilə bilər və sonradan hesabın özü yalnız ikinci sayt tərəfindən istismara verilir.\nSTS-də əmanət olmadan bir bonusda freebet\nYalnız əsas faktlara və arqumentlərə yönəldərək sizə təklif edə bilərik. Buna görə, məsələyə keçmək dərhal narahatlığı və müəyyən narahatlıqları stimullaşdıran aspektlərdən birinə diqqət yetirin. Bu, bu barədə, bukmeykerdən pul çıxarmaq üçün necə, nəyi etibar etdilər?\nQanunsuz operatorlarda silmək hüququ nəticələri\nBütün playback meyarları kursunda oyunçu, oyun balans hesabatında ən azı ikiqat bonus dəyəri olacağı təqdirdə kompozisiyaların tam miqdarına qədər, kompozisiyaların tam miqdarına qədər bir məbləği geri götürə bilər. Bu tənzimləmə bəndinin şərtlərinin pozulmasından vəsaitin ödənilməsi, reklamda iştirak etməkdən imtina kimi qəbul edilir, belə bir vəziyyətdə bonus balansı ləğv ediləcəkdir. Hesabınızdakı bonusun cəmi tətbiq olunana qədər bu maxim etibarlıdır. Şirkətin səlahiyyətliləri müştərinin otlaq üçün şübhələndiyi təqdirdə, “” ZB Mostbet “şirkəti, müştərilərin bu kateqoriyası üçün alınan bonusun oynaması üçün ayrı-ayrı şərtlər tətbiq etmək üçün bir qanunu özündə saxlayır.\nMən bonus vəsaitlərinin bir hissəsi üçün 1 bahis qoydum və şərtlərə uyğun olmağa çalışdım. Qorxuram ki, bu anda pulumu bərpa etməyəcəyəm və bu mənim üçün böyük bir məbləğdir. Kiminsə mənə pulumu mənə vermir? Şirkət hesab sahibinin doğrulama prosedurunu həyata keçirmək hüququnu özündə birləşdirir və yoxlama proseduru həyata keçirildiyi anda oyunçunun bank hesabına bonus vəsaitlərinin hesablanmasının dayandırılmasına baş çəkir.\nMən qanuni bitkilərdə bir hesabı qeydiyyatdan keçirmək istərdim\nBu bilik, depozit olmadan milli onlayn kazino bonusunun nə qədər təklif etdiklərini və bununla da mümkün anlaşılmazlıq riskini azaltmağımızı başa düşməyimizi asanlaşdıracaqdır. Casino-da qeydiyyatdan keçin – pulsuz depozit bonuslarını almaq üçün bir kazinoda bir hesabı qeydiyyata almağınız lazımdır. Bu çətin bir şey çətin deyil, çünki şəxslər üçün məlumatlarınızı və ya adınız, adınız və iqamətgahınızın adını, e-poçt arayışı, dövlətinizi seçmək kifayətdir.\nBütün kazinoda əmanət olmadan necə əlavəni necə əldə etmək olar?\neyni zamanda ikinci dərəcəli bir cəhətdir və beləliklə bonus dövriyyəsinin dövriyyəsi, təbliğat və ya bonuslardan maksimum qazancın maksimum miqdarında olan ləzzətlərdir. Saytımız sayəsində hər bir kazinonu dəqiq təsvir edirik. Depozit və digər promosyonlar olmayan bonus da ətraflı qiymətləndirmə səhifəmizə aiddir.\nDigər tərəfdən, bu ənənəvi bank əmanətidir, o zaman sizin vəsaitlərinizə 1-2 iş günü gözləyəcəyiniz ilə məşğul olmalısınız.Bukmeykerin uğuru, şübhəsiz ki, onlayn idman bahisinin Polşa sektorlarında ən populyar oyunçulardan biridir və seminarların təklifi, eləcə də kursların hündürlüyü çox yüksək tavan sayəsində stendlərdir. Bir hüquqi kitabçaçı ilə maliyyəni necə ödəmək olar?\nBu, kazinolarda isə pulsuz spinlərdə bu, bukmeykerlərdə pulsuz bir bahadır. Karyera, ən azı başında, operatorun maliyyə gəlirlərinə bahis. Hüquqşünaslardakı bu cür təkliflərdən STS və FORTUN istifadə edə bilərik. Qeyri-qanuni bukmeykerlərin ölkəmizdə böyük populyarlıq qazandığı səbəblərə görə seçilmiş, qeydiyyat formasını doldurmaq üçün nisbətən sadə görünür. Doğrudur, bunlar keçid və seminarların təhlükəsizliyini təmin etmək məqsədi ilə qəbul edilməməsi və təəssüf ki, seçilənləri seçdi.\nƏn əhəmiyyətli duyğular pulla əlaqəli vəziyyətlər ilə müşayiət olunur və hər şeydən əvvəl, bank hesabından qovluğu ödəyə bilməyəcəyimiz və ya transfer çox vaxt həyata keçirildiyi görünür. Görək bu vəziyyətin səbəbləri və hansı problemlərin bizimlə görüşmək imkanı var. Digər bankların alıcıları adi bir bank köçürməsindən istifadə etmək və bu 1-2 gün işləmək üçün orta proqnoz vermək imkanı var. Yəqin ki, sizdən olan hər kəs qalib https://www.mostbet34.com/kupon ilə birlikdə vəsait qazanmaq istərdim, dərhal lazımi bank hesabı vurdu. Bir bukmeyker qazanmaq üçün mühasibat uçotu mexanizmini daha yaxşı başa düşmək üçün, uzaq bir fortune bookmeykerinin bir dəstəsinin bir nümunəsini istifadə etmək yaxşıdır.\n招标部|2022-01-14T18:51:15+08:001月 14th, 2022|置顶|


Honda konseptual krossover təqdim etdi - AUTO.AZ\nXəbərlər/Dünyada/Honda konseptual krossover təqdim etdi\nHonda konseptual krossover təqdim etdi\nŞanxay avtosalonunda “Honda” şirkətinin “Concept D” adlı yeni konseptual krossoveri debüt edib. Yeniliyin hazırlanmasında “Honda” nümayəndələri Çinin “Dongfeng” və “Guangqi” şirkətlərinin mütəxəssisləri ilə birgə işləyiblər.\n“Honda Concept D” fərqli xarici görünüşə malikdir. O, hava çıxıntıları olan böyük bamperlərə və kənara çıxan təkər arkalarına malikdir. Yeniliyin dizaynı ilə çinli mütəxəssislər məşğul olublar. “Honda”-da əmindirlər ki, gənclər avtomobili bəyənəcəklər.\nBundan əlavə, istehsalçı “Concept D”-ni gələcək yolsuzluq avtomobilinin obrazı adlandırır. Bu avtomobil əla dinamikası və geniş interyeri ilə fərqlənəcək. “Honda” hələlik yeniliyin mühərriyi və salonu barədə məlumat vermir.\nHəmçinin məlumdur ki, avtomobil təkmilləşdirilmiş təhlükəsizlik sistemi, müasir funksiyalar alacaq.\nteqlər: Honda, Honda Concept D 23.04.2015